Ուշադիր եղեք իշխանական քարոզչական նոր նարրատիվին. Էլիբեգովա - 4News.am Ուշադիր եղեք իշխանական քարոզչական նոր նարրատիվին. Էլիբեգովա Ուշադիր եղեք իշխանական քարոզչական նոր նարրատիվին՝ դե նացիստներն էլ էին հրեաներին ցեղասպանել, հիմա լավ են իրար հետ, մենք ինչի Թուրքիայի հետ լավ չլինենք՞: Այս մասին ֆեյսբուքյան իր էջում գրում է Ադրբեջանի հարցերով փորձագետ Անժելա Էլիբեգովան «Ու քանի որ դա տարածողները բութ են եւ տգետ, իրենք վստահաբար չգիտեն, որ Գերմանիայի եւ Իսրայելի հարաբերությունները հնարավոր են դարձել միայն այն դեպքում, երբ Գերմանիան իր մեղավորությունը ճանաչել է, պատասխանատվությունը ստանձնել է, իրավական եւ ֆինանսական բոլոր հետեւանքները կրել է եւ շարունակում է կրել մինչ օրս։ Թուրքիան դա, իհարկե, չի արել։ Հետեւաբար նման համեմատությունը ոչ միայն անընդունելի է եւ անբարոյական, այլ նաեւ շատ վտանգավոր է հանրային կարծիքի վրա ազդելու տեսանկյունից։ Զգոն եղեք»,- գրել է Էլիբեգովան։ ← Պետք է օգտվել պետությունը վերջնական կործանումից փրկելու այս պատմական հնարավորությունից.Էդգար Ղազարյան Մենք միայնակ այն ժամանակ դուրս եկանք փողոց,երբ դեռ որեւէ քաղաքական ուժ փողոցում չկար.Վահան Բաբայան →


Կարին Տոնոյանը մերժել է Նիկոլ Փաշինյանի հետ հանդիպման առաջարկը - Arm-Press 23 Հունիսի, 2021 296 5165 շարժման առաջնորդ Կարին Տոնոյանի հետ այսօր՝ հունիսի 22–ին, փորձել է կապ հաստատել վարչապետի պաշտոնակատարի խորհրդական Արայիկ Հարությունյանը եւ առաջարկել հանդիպել իշխող քաղաքական ուժի ղեկավարի հետ, սակայն առաջարկը մերժվել է։ «Տեղեկացնում ենք նաեւ, որ ընդդիմադիր որոշ ուժերի կողմից միասնական հարթակով ընտրությունների բողորքարկման համար ՍԴ դիմելու առաջարկը եւս մերժվել է։ Հարկ եղած դեպքում 5165 շարժումը կօգտագործի անհրաժեշտ իրավական եւ քաղաքական գործիքակազմը` բողոքարկման գործընթաց մեկնարկելու համար։ 5165 շարժումը շարունակում է իր գործունեությունը նախանշված ծրագրերի իրականացման ուղղությամբ։ Դրանց վերաբերյալ տեղեկատվությունը հասանելի կդառնա մոտ ապագայում»,– ասվում է հաղորդագրության մեջ։ Երեւանի քաղաքապետի կարգադրությամբ մի շարք հասցեներում ապամոնտաժվել են ապօրինի շինություններ 18 Հունվարի, 2022 78 18 Հունվարի, 2022 66 «Կառավարության կուլիսներում շրջանառվող շշուկների համաձայն, ՀՀ էկոնոմիկայի նախարար Վահան Քերոբյանն առաջիկայում կլքի իր պաշտոնը: Պարզվում է` քերոբյանական «շուլուխներն» այլեւս ծիծաղելի չեն Փաշինյանի համար, եւ նա, պարզապես, հարմար պահ է փնտրում եւ նաեւ հարմար փոխարինող: 18 Հունվարի, 2022 68 Դավիթ Տոնոյանի փաստաբանական խումբը հայտարարությամբ է հանդես եկել, որում ասվում է. Բացի այդ, ՀՀ ազգային անվտանգության ծառայությունը եւ տարբեր շրջանակներ հիշյալ քրեական գործը փորձել են արհեստականորեն կապել 44-օրյա պատերազմի հետ, ուստի Դավիթ Տոնոյանը անհրաժեշտ է համարում, որ քրեական գործի հրապարակային քննությամբ պարզվի եւ հերքվի նաեւ այդ հանգամանքը»: Իրանագետ Վարդան Ոսկանյանը ֆեյսբուքյան իր էջում գրել է. «Թուրքիայում Ադրբեջան հորջորջվող արհեստածին կազմավորման դեսպանն անթաքույց հայտարարել է, որ «առանց Թուրքիայի Ադրբեջանը գոյություն չի ունենա»։ Իրականում նա կարող էր ավելի առաջ գնալ եւ խոստովանել, որ Ադրբեջան կոչվող կազմավորումը չէր կարող 1918թ. հայտնվել աշխարհի քարտեզի վրա, եթե Նուրի փաշայի բաշիբոզուկների սվինների վրա օսմանցիների խամաճիկ ադրբեջանական կառավարությունը չհաստատվեր Բաքվում։ Այս համատեքստում հարց է ծագում, թե այդ ինչպե՞ս է, ըստ Բաքվի բռնապետի՝ 1918թ. ադրբեջանական կառավարությունը Երեւանն իբր «նվիրել» Հայաստանին, եթե առանց օսմանյան ուղիղ ներխուժման, ի զորու չէր նույնիսկ մտնել իր մայրաքաղաք Բաքու, որն, ի դեպ, հիմնականում վերահսկում էր հայկական զինուժը»։ 14 ժամ առաջ: 18 Հունվարի, 2022 94 Հաջորդ հանդիպմանը Երեւանն արդեն ակնկալում է առարկայական բանակցություններ Անկարայի հետ, եթե այդ օրակարգը բավարար առարկայական լինի եւ բավարար լուրջ լինի, կարելի է մտածել տարբեր հանդիպման վայրերի մասին կամ տարբեր ֆորմատների մասին, բայց ես վաղաժամ եմ համարում այդ հարցում ասել ավելին։ Այս մասին «Ազատության» եթերում հայտարարել է ԱԺ փոխնախագահ, հայ-թուրքական բանակցություններում Հայաստանի հատուկ ներկայացուցիչ Ռուբեն Ռուբինյանը։ Հունվարի 14-ին Մոսկվայում Թուրքիայի հատուկ ներկայացուցչի հետ առաջին հանդիպմանը, ըստ Ռուբինյանի, քննարկվել են գործընթացի վերաբերյալ ընդհանուր մոտեցումներ, հիմա Երեւանը շատ հետաքրքրված է բովանդակային բանակցություններով։ «Ոչ բովանդակային բանակցությունները ուղղակի կարող են իմիտացիոն տպավորություն ստեղծել, մենք հետաքրքրված ենք իրական խնդիրների լուծմամբ։ Իսկ իրական խնդիրը սահմանի բացումն է առաջին հերթին։ Երկրորդ հերթին՝ դիվանագիտական հարաբերությունների հաստատումը։ Մենք անում ենք ամեն ինչ, որպեսզի գործընթացը լինի բովանդակային, եւ ակնկալու ենք, որ թուրքական կողմը նույնպիսի մոտեցում կցուցաբերի»,- ասել է Ռուբինյանը։ Առաջին հանդիպմանը հնարավոր միջանցքի մասին խոսակցություն, ՀՀ հատուկ ներկայացուցչի վստահեցմամբ, չի եղել, թեեւ մինչեւ ներկայացուցիչ նշանակելը Թուրքիայի իշխանությունները՝ այդ թվում եւ Էրդողանի մակարդակով, խոսել են Ադրբեջանին դեպի Նախիջեւան Սյունիքով միջանցք տրամադրելու մասին։ «Ոչ, չի խոսվել եւ չէր էլ կարող խոսվել։ Որովհետեւ Հայաստանի Հանրապետությունը բազմիցս աներկբայորեն, հստակ իր դիրքորոշումն արտահայտել է, որ այո, մենք կողմ ենք եւ ուզում ենք, որպեսզի տարածաշրջանային բոլոր կոմունիկացիաներն ապաշրջափակվեն, բայց այն միջանցքային տրամաբանությունը, որը փորձ է արվում առաջ քաշել, մեզ համար անընդունելի է»,- նշել է Ռուբինյանը։ Հայ-թուրքական բանակցությունների օրակարգի հարց, Հայաստանի ներկայացուցչի հավաստմամբ, չի կարող դառնալ նաեւ Լեռնային Ղարաբաղի կարգավիճակի հարցը՝ թեեւ Թուրքիան եւ Ադրբեջանը այստեղ եւս միակարծիք ենք՝ միմյանց անվանելով եղբայրական պետություններ. — «Ամեն դեպքում, եթե մենք ուզում ենք, որ գործընթացը հաջողի (մենք ասելով նկատի ունեմ այն պետություններին, որոնք հետաքրքրված են մեր տարածաշրջանում), անհրաժեշտ է, որպեսզի բոլոր այդ պետությունները մաքսիմալ կառուցողական լինեն իրենց դիրքորոշումներում եւ չպայմանավորեն մեկ պետության հետ հարաբերությունները երրորդ պետության հետ հարաբերություններով։ Այսինքն՝ փորձել գործընթացը տանել համագործակցային տրամաբանությամբ, եւ ոչ դա բացառող տրամաբանությամբ»։ Հարցին, թե քանի դեռ կա Արցախի կարգվիճակի հարցը, ինչում Անկարան աջակցում է Բաքվին, այդ նախապայմանը արդյո՞ք չի կարող ինչ-որ պահի դարձյալ մտնել օրակարգ, Ռուբինյանն արձագանքել է. «Արցախի կարգավիճակի հարցը թեմա է, որի քննման վայրը ԵԱՀԿ Մինսկի խմբի համանախագահությունն է»։ Ինչ վերաբերում է միմյանց տարածքային ամբողջականությունը ճանաչելու՝ Անկարայից պարբերաբար հնչող կոչերին, որպես հարաբերությունների կարգավորման հիմք, Ռուբեն Ռուբինյանն ուղիղ չի պատասխանել. «Հայաստանի Հանրապետությունը ներկայացնող մարդիկ, այսինքն՝ նախկին իշխանությունները, ներկա իշխանությունները երբեւիցե որեւէ տեղ Թուրքիայի տարածքային պահանջներ ներկայացրե՞լ են, թե՞ ոչ։ Պատասխանն է՝ ոչ։ Հետեւաբար այդպիսի հարց չկա ուղղակի»։ Ճշտող հարցին՝ կա՞ օրակարգում պատրաստակամության առնվազն ճանաչել ներկայիս Թուրքիայի սահմանները՝ փոխադարձության սկզբունքով, Ռուբինյանը արձագանգքել է. «Ես կրկնում եմ հարցս՝ ինչ-որ մեկը կարող է պնդել, որ այդ սահմանները ճանաչված չե՞ն եղել։ Որտեղի՞ց է ծնվում այդ պնդումը»։ Քաղաքականություն14 ժամ առաջ


source: wikipedia

text: Դեպքեր Հունվար Հունվարի 2 – Վարչապետ Ռանասինխե Պրեմադասան դարձավ Շրի Լանկայի երրորդ նախագահը։ Հունվարի 4 – Սիդրայի նեղուցի պատահար (1989). լիբիական երկու ՄիԳ-23 խոցվեցին ԱՄՆ նավատորմի F-14 Tomcat-ների կողմից։ Հունվարի 7 – Հիրահիտոն մահացավ եւ Ակիհիտոն անմիջապես կարգվեց Ճապոնիայի 125-րդ կայսր։ Հունվարի 8 – Կեգվորտի օդանավային աղետ. British Midland ընկերության Բոինգ 737-ը աղետի ենթարկվեց Արեւելյան Միդլանդ օդանավակայանի մոտակայքում` խլելով 47 մարդու կյանք։ Հունվարի 10 – Համաձայն Միացյալ ազգերի անվտանգության խորհրդի 626-րդ արձանագրության եւ Նյու Յորքյան համաձայնագրի՝ Կուբան զորքերը դուրս հանեց Անգոլայից։ Հունվարի 11 – ԱՄՆ նախագահ Ռոնալդ Ռեյգանը հրաժեշտի խոսքով հանդես եկավ իր երկրի առաջ։ Հունվարի 15 Եվրոպական երեսունհինգ երկիր հանդիպեցին Վիեննայում, համաձայնվեցին պայքարել մարդու իրավունքների համար եւ ամրապնդել արեւելք-արեւմուտք առեւտուրը։ «Պալաչի շաբաթ». Ժողովրդավարական ցույցերը Պրահայում հարձակման ենթարկվեցին ոստիկանության կողմից։ Հունվարի 17 – Ստոքթոնի դպրոցի հրաձգություն. Պատրիք Էդվարդ Պուրդին սպանեց 5 երեխայի եւ վիրավորեց 30-ի, որից հետո ինքնասպան եղավ։ Հունվարի 18 Լեհաստանի միացյալ աշխատավորական կուսակցություն քվեարկեց Հանդուրժողականությունը օրինականացնելու օգտին։ Անտե Մարկովիչը փոխարինեց Բրանկո Միկուլիչին Հրավսլավիայի վարչապետի պաշտոնում։ Հունվարի 20 – Ջորջ Հ. Ու. Բուշը երդվեց որպես ԱՄՆ 41-րդ նախագահ։ Հունվարի 23 – Հզոր երկրաշարժ տեղի ունեցավ Տաջիկստանի Խորհրդային Սոցիալիստական Հանրապետությունում, որը խլեց 275 մարդու կյանք։ Հունվարի 23–24 – Զինված ձախակողմյան ստորաբաժանումը հարձակվեց եւ նվաճեց արգենտինական բանակի դիրքերից մեկը Բուենոս Այրեսում։ Հունվարի 24 – Ֆլորիդայում մահապատժի ենթարկվեց Թեդ Բունդին էլեկտրական աթոռի միջոցով, որը դատապարտվել էր երիտասարդ մի կնոջ սպանության համար։ Հունվարի 30 – Կանադայի վարչապետ Բրայան Մուլրոնին ցրեց իր կաբինետը` հաստատելով նոր վեց նախարարների եւ վերահաստատելով 19 նախարարների։ Մարտ Մարտի 13 - Ջեյմս Բաղյան, բժշկական գիտությունների դոկտոր, առաջին հայը «Դիսքավերի» տիեզերանավով տիեզերք բարձրացավ Ծնունդներ Հունվարի 9 - Նինա Դոբրեվ, ամերիկյան դերասանուհի Փետրվարի 11 - Ալեքսանդր Բյուտներ, հոլանդացի ֆուտբոլիստ Մարտի 16 - Թեո Ուոլկոտ, անգլիացի ֆուտբոլիստ, հարձակվող Մարտի 17 - Շինջի Կագավա, ճապոնացի ֆուտբոլիստ, կիսապաշտպան Մարտի 21 - Ժորդի Ալբա, իսպանացի ֆուտբոլիստ, պաշտպան Մարտի 31 - Պաբլո Պիատտի, արգենտինացի ֆուտբոլիստ, կիսապաշտպան Ապրիլի 4 - Զարեհ Զարգարյան, հայ համալսարանային բասկետբոլիստ, ով ընտրվել է Հայաստանի բասկետբոլի ազգային հավաքականի անդամ Ապրիլի 14 - Դաֆինա Զեքիրի, կոսովա-ալբանացի երգչուհի Ապրիլի 20 - Սերգեյ Զենյով, էստոնացի ֆուտբոլիստ, հարձակվող Ապրիլի 26 - Տե Սոնգ, հարավկորեացի դերասան, երգիչ, BIGBANG խմբի անդամ Ապրիլի 27 - Սվեն Բենդեր, գերմանացի ֆուտբոլիստ, կիսապաշտպան Մայիսի 5 - Քրիս Բրաուն, ամերիկացի երգիչ-երգահան, ռեփեր, պարող եւ դերասան Մայիսի 11 - Ջովանի դոս Սանտոս, մեքսիկացի ֆուտբոլիստ, կիսապաշտպան Մայիսի 31 - Մարկո Ռոյս, գերմանացի պրոֆեսիոնալ ֆուտբոլիստ Հունիսի 11 - Լորենցո Արիաուդո, իտալացի ֆուտբոլիստ, պաշտպան Հուլիսի 7 - Լի Սոնգ Յոլ, հարավկորեական դերասան, երգիչ եւ մոդել Հուլիսի 12 - Ֆիբի Թոնքին, ավստրալիացի դերասանուհի Հուլիսի 16 - Գարեթ Բեյլ, ուելսցի ֆուտբոլիստ, կիսապաշտպան Օգոստոսի 15 - Ջո Ջոնաս, ամերիկյան երգիչ, դերասան, երգահան, երաժիշտ Սեպտեմբերի 1 - Դանիել Սթարիջ, անգլիացի ֆուտբոլիստ, հարձակվող Սեպտեմբերի 14 - Լի Ջոնգ Սուկ, հարավկորեացի մոդել, դերասան Սեպտեմբերի 14 - Ջիմի Բատլեր, ամերիկացի պրոֆեսիոնալ բասկետբոլիստ Նոյեմբերի 20 - Արտակ Դաշյան, հայ ֆուտբոլիստ, կիսապաշտպան Նոյեմբերի 25՝ Դավիթ Առուշանյան, Արցախի Հանրապետության ազգային հերոս Դեկտեմբերի 2 - Մատտեո Դարմյան, հայազգի իտալացի պրոֆեսիոնալ ֆուտբոլիստ Դեկտեմբերի 22 - Զավեն Բադոյան, հայ ֆուտբոլիստ, կիսապաշտպան Դեկտեմբերի 25 - Ադրիան ֆոն Ցիգլեր, շվեյցարացի երգահան Մահեր Մայիսի 2 - Վենիամին Կավերին, ռուս խորհրդային գրող Օգոստոսի 17 - Վիլեն Ասլանյան, ֆիզիկոս։ ֆիզմաթ գիտությունների դոկտոր (1973), պրոֆեսոր՝ (1975) Հրանտ Հակոբյան, հայ նկարիչ։ Հունվարի 23 - Սալվադոր Դալի, իսպանացի նկարիչ եւ գրող (ծ.1904)։ Փետրվարի 20 - Աշոտ - հայ գուսան (ծ. 1907)։ Հուլիսի 1 - Գառնիկ Ստեփանյան, հայ գրականագետ, թատերագետ, գրող, բառարանագիր, արվեստագիտության դոկտոր (1971), ՀԽՍՀ արվեստի վաստակավոր գործիչ (1967), Հուլիսի 5 - Սիրարփի Տեր-Ներսիսյան, հայ բյուզանդագետ, արվեստաբան, հայագետ Հուլիսի 16 - Հերբերտ ֆոն Կարայան, ավստրիացի դիրիժոր (ծ. 1908) Սեպտեմբերի 30 - Թոմսոն Վիրջիլ, ամերիկյան կոմպոզիտոր եւ երաժշտական քննադատ Դեկտեմբերի 14 - Անդրեյ Սախարով, ֆիզիկոս, ակադեմիկոս եւ քաղաքական գործիչ, այլախոհ, ջրածնային ռումբի համահեղինակ, խաղաղության Նոբելյան մրցանակի դափնեկիր (ծ. 1921) Անդրանիկ Ծառուկեան - բանաստեղծ, արձակագիր, լրագրող (ծ. 1913) Ծանոթագրություններ 1989 Տարեթվեր


ՄԵԿ ԱԶԳ, ՄԵԿ ՄՇԱԿՈՒՅԹ ԵՎ ՈՉ ՄԻ ՄԵԴԱԼ | ՀՈՎՀԱՆՆԵՍ ԳՐԻԳՈՐՅԱՆ Հաշվետու ժամանակաշրջանը, թեեւ ամառա-արձակուրդային էր, այնուհանդերձ այնպես էր հագեցած զանազան մակարդակի միջոցառումներով, որ դրանց միայն թվարկումը կարող էր էջեր լցնել: Սակայն դրանցից երկուսն արժանի են առանձին ուշադրության: Առաջինը` «Մեկ ազգ, մեկ մշակույթ» անունը կրող համահայկական մշակութային փառատոնն էր, մյուսը` իր նշանակությամբ ու ծավալներով առաջինից փոքր-ինչ մեծ էր, այսինքն` համաշխարհային էր... Խոսքը, ինչպես արդեն հասկացաք, վերաբերում է օլիմպիական խաղերին, որոնք անցկացվեցին Հունաստանի վարդագույն մայրաքաղաքում, եթե հաշվի առնենք, որ սպիտակ վարդեր էլ են լինում... Հաշվետու ժամանակաշրջանը, ինչպես արդեն ասացինք, ընդգրկում էր ամառվա ամենակարեւոր ամիսները` հուլիսը եւ հատկապես օգոստոսը: Գործազուրկների համար սրանք մյուս ամիսներից տարբերվում են ընդամենը նրանով, որ չափազանց շոգ են եւ աննպաստ տնից դուրս գալու համար, օլիգարխա-պաշտոնական շրջանակների համար` արձակուրդային... Այս վերջիններս Սեւանի սրբազան ջրերը զուր տեղը չպղտորելու եւ ծովից ծով Հայաստանի երազանքը գոնե մասամբ իրականացնելու նպատակով իրենց վաստակած հանգիստն անցկացնում են հեռավոր ծովերի թուրքական ափերին` հաճույքով արձանագրելով այն փաստը, որ հայկական երգերը նվաճել են նաեւ ամբողջ Թուրքիան` տարբերությամբ, որ տեղացիները չգիտեն, որ դրանք հայկական երգեր են, ինչի պատճառով երգում են թուրքերեն... Բոլորովին այլ` հեռուն գնացող նպատակներ էին հետապնդում ընդդիմադիր գործիչները, որոնցից կազմված մի հոծ խումբ մեկնել էր Հունաստան` իբր թե հունական ափերում հանգիստն անցկացնելու, մինչդեռ մեր հավաստի աղբյուրները բոլորովին այլ փաստեր են արձանագրում: Ըստ այդ աղբյուրների` ընդդիմադիրները ծրագրել էին (եւ իրադարձությունների հետագա ընթացքը վկայեց, որ նրանք կարողացան այդ ծրագիրը փայլուն ավարտի հասցնել) ամեն գնով տապալել հայ մարզիկների ելույթներն օլիմպիական խաղերում` գտնելով, որ դրա օգնությամբ նրանք կհասնեն իրենց միակ եւ բաղձալի նպատակին... Մեր այն հարցին, թե որն է ընդդիմադիրների միակ եւ բաղձալի նպատակը, հավաստի աղբյուրները միաբերան կարկաչեցին` իշխանափոխությունը... Եվ հիրավի, օլիմպիական խաղերի մեզ համար անփառունակ ավարտից հետո ընդդիմադիր մամուլը հեղեղվեց իշխանափոխության կոչերով, եւ հետաքրքիրն այն է, որ նրանք այս անգամ չափազանց մոտիկ էին իրենց բաղձալի նպատակին. լուրեր են պտտվում, եւ հավաստի աղբյուրներն էլ հիմնավորում են այդ լուրերի իսկությունը, որ առաջիկա մեկ-երկու շաբաթվա ընթացքում իսկապես տեղի կունենա իշխանափոխություն, եւ Իշխանը կփոխվի (թեեւ Իշխան Զաքարյանը` Հայաստանի ազգային օլիմպիական կոմիտեի ղեկավարը, ի զարմանս բոլորի, կտրականապես հերքում է այդ լուրերը): Հետաքրքիրն այն է, որ ընդդիմադիր քաղաքական գործիչներից միակը` Պարույր Հայրիկյանը, որը դուրս է մնացել բոլոր, այդ թվում` իշխանափոխության եւ սահմանադրական բարեփոխումների խաղերից, ինչ-որ բան փոխելու նպատակով իրեն նվիրել է ուղղագրությունը փոխելուն: Դիտարկելով իշխանափոխության եւ սահմանադրական բարեփոխումների ասպարեզում նրա ձեռք բերած նվաճումները` վստահորեն կարելի է հավաստել, որ ուղղագրությունն էլ անփոփոխ կմնա... Ինչ վերաբերում է «Մեկ ազգ, մեկ մշակույթ» համահայկական փառատոնին, ապա կարելի է ասել, որ այն անցավ բավականին բարձր մակարդակով, ինչի պատճառով ամենեւին չազդեց մեր մշակույթի իրական վիճակի վրա, որը, ինչպես հայտնի է, ի տարբերություն փառատոնի, հայտնվել է բավականին ցածր մակարդակի վրա... Տարբեր մակարդակների վրա գտնվելու պատճառով նրանք միմյանց պարզապես չհանդիպեցին... Ցավալին այն է, որ ըստ հավաստի աղբյուրների` այս չկայացած հանդիպման պատճառով մեր մշակույթը շարունակում է բարեհաջող անկում ապրել, եւ վտանգ կա, որ այն կարող է լիովին վերանալ, եւ ըստ նույն հավաստի աղբյուրների` բացառված չէ, որ «Մեկ ազգ, մեկ մշակույթ» փառատոնը մի քանի տարի անց անցկացվի արդեն պարզապես «Մեկ ազգ» վերտառությամբ... Եվ դա կլինի վերջին փառատոնը, որովհետեւ մշակույթը կորցրած ազգերը սովորաբար վերանում են, իսկ առանց ազգ էլ ի՞նչ փառատոն... «Սատիրիկոն», 2004, 28 սեպտեմբերի ՓԱԽԵ՜Ք, ԳԼՈԲԱԼԱՑՆՈՒՄ ԵՆ


Երեխայի քմահաճույքները | 17 Երեխայի քմահաճույքները 2019/03/18 Անի Մուրադյան Շառլոտը աղիողորմ արտասվում է, դուք հենց նոր նրան մերժել եք տալ չորրորդ կոնֆետը, Ժերեմին բարկանում է, դուք նրան արգելել եք դիտել երրորդ տեսաերիզը, Վալենտինը սուպերմարկետում հատակին է գլորվում, որպեսզի իր համար գնեք կարմիր գեղեցիկ ավտոմեքենան: Ձեր երեխան կամակորություն է անում, իսկ ձեզ համար դա մեծ անհանգստություն է: Ամեն «նյարդային նոպայի» պահին կասկածը պատում է ձեզ, թե արդյոք «ես շատ հաշտվող չեմ» կամ «շատ խիստ», «իմ երեխան լավ դաստիարակված չէ», «ես լավ ծնող չեմ», «եթե ես զիջեմ, միայն ավելի վատ կլինի»: Վստահեցնում եմ ձեզ, բոլոր երեխաներն էլ տրվում են քմահաճույքներին, դա նորմալ է: Ի՞նչ է կամակորությունը: «Երեխայի մոտ դա ամբարտավան ցանկության դրսեւորում է, որը չի ճանաչում ծնողի արգելքը»,- բացատրում է հոգեթերապեվտ Քրիստին Բրյունետը: Այն տեղի է ունենում երեք փուլով` երեխան արտահայտում է իր ցանկությունը, ծնողները նրան ասում են «ոչ», փոքրիկը, դժգոհ դրանից, սկսում է ուժգին բարկանալ: Ինչի՞ համար են քմահաճույքները: Ֆրոյդը ցույց է տվել, որ երկու օրենքներ են ղեկավարում հոգեկան աշխարհը ` «հաճույքի սկզբունք»` պրոցես, որի ընթացքում անհատը փորձում է բավարարել իր ցանկությունները, եւ «իրականության սկզբունք», որը մեզ ստիպում է հետաձգել կամ ձեւափոխել մեր ցանկությունները` հաշվի առնելով իրականությունը: Ուստի ի՞նչ է բացահայտում երեխան, երբ տրվում է քմահաճույքներին: Պարզապես իրականում նրա ցանկությունները չեն համապատասխանում իրականության հետ, նա չի ցանկանում հեռանալ զբոսայգուց, բայց արդեն զբոսայգին փակելու ժամանակն է, նա չի ցանկանում հագնել վերարկու, բայց դրսում ձյուն է գալիս: «Ի տարբերություն չափահասի, երեխան չի տիրապետում վերլուծության տարրերին, որոնք նրան թույլ կտային երկյուղել իրականությունից»,- բացատրում է հոգեթերապեվտ Պատրիկ Էստրադը: Քմահաճույքը նաեւ տարբեր ցանկությունների բախումն է։ Երեխան իրեն ընկալում է որպես «աշխարհի կենտրոնը», բայց նա բացահայտում է, որ իր մտերիմները երբեմն ունեն ցանկություններ, որոնք տարբերվում են իր ցանկություններից, ինչը իրեն այդքան էլ դուր չի գալիս։ Ժյուստինը ցանկանում է մնալ տանը տիկնիկներով խաղալու համար, բայց շաբաթ-կիրակի օրերին լավ եղանակ է լինելու, եւ ծնողները նախատեսել են բացօթյա ընթրիք կազմակերպել: Պատկերացրեք, թե ինչ կլինի հետո: Բացի դրանից, երեխան կարիք ունի հակադրվելու իր ծնողներին: Այս «ոչ» -ի ժամանակաշրջանը շատ կառուցողական է նրա համար: Հենց տասնութ ամսականից միչեւ երկու տարեկան հասակում է, որ երեխան` ասելով իր առաջին «ոչ»-ը, սկսում է իրենը առաջ տանել: Ոչ ավելի շուտ: Նորածինը, որը լաց է լինում օրորոցում, կամակորություն չի անում, այլ իր անհրաժեշտությունն է արտահայտում, որն է` ուտելը, իրեն գրկելը կամ փաղաքշելը: Ո՞ր տարիքում են ավարտվում քմահաճույքները: Երբեմն երբեք: Մինչդեռ հոգեթերապեվտները դիտարկում են, որ «բանականության տարիքը» ունի փուլեր: Յոթ տարեկան երեխան արդեն յուրացրել է որոշ հասարակական կարգեր եւ բարոյական արժեքներ: Նա դառնում է ունակ ընկալելու իրականության պահանջները: Այս տարիքից հետո կոնֆլիկտները առաջանում են ուրիշ պատճառներով: Պատանեկան տարիքում ընկերները, տեղ գնալը, ծխախոտը փոխարինում են շոկոլադե կարկանդակը եւ կարմիր ավտոմեքենան: Հեղինակ` Սեսիլ Դոլե, psychologies.com Թարգմանությունը` Անի Մուրադյանի Նախորդ հրապարակումըՀԷԿ-երն ընդդեմ գյուղացիներիՀաջորդ հրապարակումըԱրձակուրդ


Նախարարը մարզպետներին հանձնարարել է հետեւողական լինել համայնքների կողմից գույքի կառավարման օրինականության նկատմամբ - Լուրեր Հայաստանից - Թերթ.am Տարածքային կառավարման եւ զարգացման նախարար Սուրեն Պապիկյանի մոտ այսօր տեղի է ունեցել աշխատանքային խորհրդակցություն` ՀՀ մարզպետների մասնակցությամբ: Այս մասին տեղեկացնում են նախարարության հասարակայնության հետ կապերի բաժնից:


Համօ Սահեանի ծննդեան օրն է - «ԱԼԻՔ» Օրաթերթ You are here:Գլխաւոր էջ»Լուրեր»Մշակոյթ»Համօ Սահեանի ծննդեան օրն է «alikonline.ir» - «Մարդը տիեզերք է գնում ոչ թէ երկրագնդի վրայ տեղ չլինելու պատճառով, այլ պարզապէս չի դիմանում երկրային ցաւերին»։ Այսօր բանաստեղծ, Հայկական ԽՍՀ պետական մրցանակի դափնեկիր Համօ Սահեանի (ի ծնէ՝ Հմայակ Սահակի Գրիգորեան) ծննդեան օրն է. 1914, Լոր, Սիւնիքի մարզ։ Սահեանն իր գրական անունը ստեղծել է հօր՝ Սահակի անւան առաջին մասի «ՍԱՀ» եւ ազգանւան վերջաւորութեան «եան» համատեղումով։ Սահեանը սկզբնական կրթութիւնը ստացել է տեղի դպրոցում, որտեղ իբրեւ ուսուցիչ աշխատել էին բանաստեղծներ Գառնիկ Քալաշեանը եւ Ակսէլ Բակունցը։ 1927 թւականին Հ. Սահեանը տեղափոխւել է Բաքու, որտեղ ստացել է միջնակարգ կրթութիւն։ 1935 թւականին ընդունւել եւ 1939 թւականին աւարտել է Բաքւի մանկավարժական ինստիտուտի հայկական բաժանմունքը։ 1939-1941 թւականներին աշխատել է Բաքւի «Խորհրդային գրող» ամսագրում որպէս գրական աշխատող: Որպէս Կասպիական նաւատորմի նաւաստի, մասնակցել է նաեւ Հայրենական մեծ պատերազմին (1941–1945 թթ.)։ 1944 թւականին Զօրեանի հրաւէրով գալիս է Երեւան եւ բնակութիւն հաստատում նրա տանը։ Հէնց Զօրեանի օգնութեամբ է Սահեանը ստեղծել իր առաջին գիրքը՝ «Որոտանի եզերքին» վերնագրով։ 1965-1967 թւականներին եղել է «Գրական թերթ»-ի գլխաւոր խմբագիրը։ Համօ Սահեանի ստեղծագործութիւնների թեմատիկայի մաս է կազմում նաեւ Հայաստանը։ 1972 թւականին լոյս է տեսնում Սահեանի «Սեզամ, բացւիր» ժողովածուն, որի համար 1975 թւականին նա արժանանում է ՀԽՍՀ պետական մրցանակի։ Համօ Սահեանի ստեղծագործութեան մէջ մեծ թիւ են կազմում անցեալին, մանկութեանը նւիրւած բանաստեղծութիւնները։ Նա թարգմանել է Ա. Պուշկինի, Ս. Եսենինի, Գ. Լորկայի եւ այլ բանաստեղծների ստեղծագործութիւններից: Սահեանի բանաստեղծութիւններում անձինք են համարւում անձրեւը, ծառը, կայծակը, գետը, լիճը եւ այլն։ Պարգեւատրւել է Հոկտեմբերեան յեղափոխութեան, Աշխատանքային Կարմիր դրօշի եւ «Պատւոյ նշան» շքանշաններով: Համօ Սահեանը մահացել է 1993 թւականի յուլիսի 17-ին Երեւանում։ Նրա աճիւնը տեղ է գտել Կոմիտասի անւան պանթէոնում։ 1998թ. յետմահու լոյս է տեսնում Համօ Սահեանի «Ինձ բացակայ չդնէք» անտիպ բանաստեղծութիւնների ժողովածուն: «Բախտաւոր բանաստեղծ է Համօ Սահեանը. ընթերցողի սիրտը բաց է եղել նրա առջեւ, նրան սիրում են անդաւաճան... Ասմունքողների սիրած բանաստեղծն է... Ինձ համար գաղտնիք է մնում, թէ Սահեանն ինչպէս է կարողանում հասարակ խօսակցութեան լեզւով բարդ ու խորունկ մտքեր բիւրեղացնել... Ինչպէս է կարողանում «մաշւած» բառերին առաջին գործածութեան թարմութիւն հաղորդել։ Ինչպէս է բառերի վրայ դնում իմաստային մեծ բեռ, եւ բառերը... թեթեւ ու վստահ տանում են իրենց բեռը... Խօսքի վարպետը գիտէ իր գործը... Հ. Սահեանը նման էր իր պոէզիային, ինչպէս իր պոէզիան իրեն...»,- ասել է գրականագէտ, թատերագէտ, թարգմանիչ, հրապարակախօս Լեւոն Հախվերդեանը: Համօ Սահեանի արխիւը չի վաճառւի Բանաստեղծ Համօ Սահեանի որդին՝ Նայիրի Սահեանը հանդիպել է ՀՀ մշակոյթի նախարար Յասմիկ Պօղոսեանի հետ, ներկայացրել իրեն յուզող հարցերը, դժգոհութիւնները: Նախարարն ասել է, որ բոլոր հարցերը կը լուծւեն: «panorama.am»-ի հետ զրոյցում ասաց Նայիրի Սահեանը: «Հանդիպեցի նախարարի հետ, ներկայացրեցի ինձ յուզող հարցերը: Նախարարն ինձ լսեց, ասաց, որ իրենք բոլոր հարցերը կը լուծեն, խնդրեց չվաճառել Համօ Սահեանի արխիւը»,- նշեց նա: Հայրենի գիւղում Համօ Սահեանի տունը վերականգնւել է, բայց Երեւանում յուշարձան տեղադրելու հարցը մնում է Ապրիլի 14-ին հայ բանաստեղծ Համօ Սահեանի ծննդեան 100-ամեակն էր: Այդ առիթով լրագրողների հետ հանդիպմանը «Համօ Սահեան» գիտա-մշակութային կենտրոնի նախագահ Սօս Դաւթեանը եւ բանաստեղծի որդի Նայիրի Սահեանը ցաւով նշեցին, որ տարին պաշտօնապէս չյայտարարւեց սահեանական: Երեւանում կայացել են Համօ Սահեանի յիշատակի միջոցառումներ Ապրիլի 14-ին Կոմիտասի անւան պանթէոնում Համօ Սահեանի շիրիմի մօտ էին հաւաքւել հարազատները, ընկերները, գրականագէտներ, ինչպէս նաեւ բանաստեղծի անունը կրող թիւ 70 դպրոցի աշակերտները: Ներկաները յիշեցին գրողի անցած կեանքը, արտասանեցին սահեանական պոէզիայի անգին գոհարներից:


Լրատվություն Մամլո հաղորդագրություններ 03.12.2016 / Նախագահը մայրաքաղաքում ներկա է գտնվել հիմնանորոգված պոլիկլինիկայի եւ Ծաղկաձորում նորակառույց հյուրանոցի բացման արարողություններին Նախագահ Սերժ Սարգսյանն այսօր ներկա է գտնվել Երեւանի Կառլեն Եսայանի անվան պոլիկլինիկայի վերաբացմանը: Մայրաքաղաքի Քանաքեռ-Զեյթուն վարչական շրջանում գտնվող այս համաբուժարանի հիմնանորոգման աշխատանքների եւ կահավորման ֆինանսավորումը՝ շուրջ 500 մլն դրամ, ամբողջությամբ իրականացվել է Եսայանների ընտանիքի կողմից: Երեւանի քաղաքապետի, առողջապահության ոլորտի պատասխանատուների եւ ՀՀ վաստակավոր բժիշկ, երջանկահիշատակ Կառլեն Եսայանի ընտանիքի անդամների ուղեկցությամբ Հանրապետության Նախագահը շրջայց է կատարել... 02.12.2016 / Նախագահը ներկա է գտնվել ՀԲԸՄ 110-ամյակի առիթով կազմակերպված միջոցառմանը Նախագահ Սերժ Սարգսյանը եւ տիկին Ռիտա Սարգսյանն այսօր Ալ.Սպենդիարյանի անվան օպերայի եւ բալետի ազգային ակադեմիական թատրոնում ներկա են գտնվել Հայկական բարեգործական ընդհանուր միության (ՀԲԸՄ) 110-ամյակի առիթով նախատեսված միջոցառումների շրջանակում անցկացված հոբելյանական պարային երաժշտական ներկայացմանը՝ Մայր Աթոռ Ս.Էջմիածնի եւ ՀԲԸՄ-ի Նորքի Հայորդյաց տան ու «Թումո» ստեղծարար տեխնոլոգիաների կենտրոնի սաների կատարմամբ: 02.12.2016 / Նախագահին հավատարմագրերն է հանձնել Հայաստանում Բուլղարիայի դեսպանը Նախագահ Սերժ Սարգսյանին այսօր իր հավատարմագրերն է հանձնել Հայաստանի Հանրապետությունում Բուլղարիայի Հանրապետության նորանշանակ արտակարգ եւ լիազոր դեսպան Մարիա Պավլովա Ցոցորկովա-Կայմակտչիեւան: Հանրապետության Նախագահը շնորհավորել է դեսպանին պաշտոնն ստանձնելու կապակցությամբ եւ մաղթել հաջողություններ: Սերժ Սարգսյանը գոհունակությամբ է նշել, որ հայ-բուլղարական միջպետական հարաբերություններն ունեն երկու ժողովուրդների մշակութային առնչությունների եւ պատմական դարավոր բարեկամության շնորհիվ ձեւավորված... 02.12.2016 / ՀՀ ԱԳ նախարարը ՀՀ Նախագահին զեկուցել է առաջիկայում միջազգային կազմակերպություններում Հայաստանի ներգրավվածության ուղղությամբ աշխատանքների մասին ՀՀ արտաքին գործերի նախարար Էդվարդ Նալբանդյանն այսօր Հանրապետության Նախագահին զեկուցել է միջազգային կազմակերպություններում Հայաստանի ակտիվ ներգրավվածության ուղղությամբ արտաքին քաղաքական գերատեսչության կողմից իրականացվող աշխատանքների ընթացքը, առաջիկա անելիքներն ու ձեռքբերումները, այդ թվում՝ օրերս Ֆրանկոֆոնիայի 16-րդ գագաթնաժողովում կայացված որոշման համաձայն Հայաստանի կողմից 2018 թվականին միջազգային հեղինակավոր այդ կազմակերպության նախագահության ստանձնումը , ինչպես նաեւ գագաթնաժողովի... 02.12.2016 / ՀՀ Նախագահ Սերժ Սարգսյանը եւ ԱՄՆ նորընտիր փոխնախագահ Մայք Փենսը հեռախոսազրույց են ունեցել ՀՀ Նախագահ Սերժ Սարգսյանը ս.թ. դեկտեմբերի 1-ին հեռախոսազրույց է ունեցել ԱՄՆ նորընտիր փոխնախագահ Մայք Փենսի հետ: Հեռախոսազրույցը կայացել է ամերիկյան կողմի նախաձեռնությամբ: Նախագահ Սարգսյանը եւս մեկ անգամ շնորհավորել է նորընտիր Նախագահ Թրամփին եւ նրա թիմին ընտրություններում տարած հաղթանակի կապակցությամբ՝ մաղթելով հաջողություններ պատասխանատու առաքելության իրականացման գործում: Զրուցակիցները երկուստեք ընդգծել են, որ ԱՄՆ նոր վարչակազմի օրոք հայ-ամերիկյան համագործակցության արդի բարձր... 2002 30.11.2016 / Նախագահն ընդունել է Լիտվայի հատուկ քննչական ծառայության տնօրենին Նախագահ Սերժ Սարգսյանն այսօր ընդունել է Լիտվայի Հանրապետության հատուկ քննչական ծառայության տնօրեն Սաուլիուս Ուրբանավիչիուսին: Զրուցակիցները քննարկել են հայ-լիտվական միջպետական հարաբերությունների ամրապնդմանը վերաբերող հարցեր՝ երկուստեք կարեւորելով տարբեր ոլորտներում համագործակցության զարգացումն ու փորձի փոխանակումը: Այդ համատեքստում ՀՀ Նախագահը եւ Լիտվայի Հանրապետության հատուկ քննչական ծառայության տնօրենն ընդգծել են միջգերատեսչական փոխգործակցության, ակտիվ շփումների անհրաժեշտությունը:...


Լրատվություն Շնորհավորական 09.10.2010 / Նախագահ Սարգսյանը շնորհավորական ուղերձ է հղել “Հայաստանի Հանրապետություն” օրաթերթի հիմնադրման 20-ամյա հոբելյանի առթիվ Ուղերձում ասված է. "Շնորհավորում եմ “Հայաստանի Հանրապետություն” օրաթերթի հիմնադրման 20-ամյա հոբելյանի առթիվ: “Հայաստանի Հանրապետությունը”, լինելով մեր վերականգնված անկախ պետականության հասակակիցը, անցել է նույնքան դժվարություններով լի, բայց եւ պատվաբեր ճանապարհ, դարձել մեր նորօրյա պատմության տարեգիրն ու վկան: Միշտ հավատարիմ իր առաքելությանը` երկու տասնամյակ շարունակ պարբերականը մեր հասարակության համակողմանի եւ լիարժեք իրազեկման գործում ունեցել է կարեւոր դերակատարում: Տեղեկատվության... 20a2 03.10.2010 / Նախագահ Սարգսյանը շնորհավորական ուղերձ է հղել Գերմանիայի Միասնության օրվա 20-ամյա հոբելյանի առթիվ Նախագահ Սերժ Սարգսյանը շնորհավորել է Գերմանիայի Դաշնային Հանրապետության նախագահ Քրիստիան Վուլֆին եւ կանցլեր Անգելա Մերկելին` Գերմանիայի Միասնության օրվա 20-ամյա հոբելյանի առթիվ: Գերմանիայի Դաշնային Հանրապետության նախագահ Քրիստիան Վուլֆին ուղղված Նախագահ Սերժ Սարգսյանի շնորհավորական ուղերձում, մասնավորապես, ասված է. "Ձերդ Գերազանցություն, Հայ ժողովրդի եւ անձամբ իմ անունից ջերմորեն շնորհավորում եւ լավագույն բարեմաղթանքներ եմ հղում Ձեզ եւ Գերմանիայի բարեկամ ժողովրդին Գերմանիայի... 03.10.2010 / Նախագահ Սարգսյանը շնորհավորական ուղերձ է հղել Ուսուցչի օրվա առթիվ Նախագահ Սերժ Սարգսյանն այսօր շնորհավորական ուղերձ է հղել Ուսուցչի օրվա առթիվ: Ուղերձում ասված է. "Սիրելի՛ ուսուցիչներ, Շնորհավորում եմ ձեզ Ուսուցչի օրվա կապակցությամբ: Այս օրը կոչված է մեծարելու նրանց, ովքեր իրենց ամենօրյա աշխատանքով նախապատրաստում են Հայաստանի վաղվա օրը: Այդ գալիքը կլինի այնքան պայծառ, որքան բարձրակարգ, նվիրված ու ջանասեր կլինեն մեր ուսուցիչներն այսօր: Հայաստանի հանրակրթության համակարգն այսօր ապրում է բարեփոխումների դժվարին ժամանակահատված, որ, վստահ եմ, տալու... 03.10.2010 / Նախագահ Սարգսյանը շնորհավորական ուղերձ է հղել Արմեն Ջիգարխանյանին` ծննդյան 75-ամյակի առթիվ Նախագահ Սերժ Սարգսյանն այսօր շնորհավորական ուղերձ է հղել ԽՍՀՄ ժողովրդական արտիստ, պետական մրցանակների դափնեկիր Արմեն Ջիգարխանյանին` ծննդյան 75-ամյակի առթիվ: Ուղերձում ասված է. “Հարգելի պարոն Ջիգարխանյան, Սիրելի վարպետ, Սրտանց շնորհավորում եմ Ձեզ ծննդյան 75-ամյակի կապակցությամբ, մաղթում առողջություն եւ երկար տարիների կյանք: Բեմեր ու դահլիճներ նվաճելու Ձեր բացառիկ տաղանդով, անձնական անսահման հմայքով, անսպառ աշխատունակությամբ ու աշխատասիրությամբ ավելի քան հինգ տասնամյակ Դուք... 29.09.2010 / Նախագահ Սարգսյանի շնորհավորական ուղերձը Չինաստանի Նախագահ Հու Ձինթաոյին` ՉԺՀ կազմավորման 61-րդ տարեդարձի առթիվ Ձերդ Գերազանցություն, Հայ ժողովրդի եւ անձամբ իմ անունից Ձեզ եւ Չինաստանի բարեկամ ժողովրդին եմ հղում իմ ջերմ շնորհավորանքն ու բարեմաղթանքները Չինաստանի Ժողովրդական Հանրապետության կազմավորման 61-րդ տարեդարձի կապակցությամբ: Ուրախալի է, որ Հայաստանի եւ Չինաստանի միջեւ ձեւավորված ավանդական բարեկամական հարաբերությունները դինամիկ զարգանում են, ակտիվանում են բարձր մակարդակի փոխայցելությունները, փոխշահավետ համագործակցությունը: Հյուրընկալելով աշխարհի գրեթե բոլոր երկրների ներկայացուցիչներին «Շանհայ... 27.09.2010 / Նախագահ Սերժ Սարգսյանը շնորհավորական ուղերձ է հղել Կիպրոսի Անկախության օրվա առթիվ Նախագահ Սերժ Սարգսյանը շնորհավորական ուղերձ է հղել Կիպրոսի Նախագահ Դիմիտրիս Խրիստոֆիասին` Կիպրոսի Անկախության օրվա առթիվ: Ուղերձում ասված է. "Ձերդ Գերազանցություն, Կիպրոսի Հանրապետության Անկախության օրվա առթիվ Հայաստանի ժողովրդի եւ անձամբ իմ անունից ջերմ շնորհավորանքներ եւ բարեմաղթանքներ եմ հղում Ձեզ եւ Կիպրոսի բարեկամ ժողովրդին` Ձեր երկրին մաղթելով առաջընթաց եւ բարգավաճում: Հայաստանն առանձնահատուկ կարեւորություն է տալիս Կիպրոսի հետ համագործակցության զարգացմանը թե՛ երկկողմ եւ թե՛...


Մեդիա կենտրոն _ «Ավտոերթի մասնակիցների հետ տեղի ունեցած միջադեպը նախապես կազմակերպված էր»


text: Դեպքեր Ծնունդներ Հունվար 1 - Ջիվան Գասպարյան, հայ դուդուկահար, կոմպոզիտոր։ Հունվարի 5 - Ստեփան Շալաեւ, խորհրդային պետական գործիչ Փետրվար 7 - Էդգար Էլբակյան, թատրոնի եւ կինոյի դերասան, հանրապետության ժողովրդական արտիստ (վ. 1988) Փետրվար 11 - Ալբերտ Ազարյան, հայ մարմնամարզիկ, օլիմպիական խաղերի չեմպիոն Փետրվարի 15 - Սպարտակ Սաֆյան, հայ նկարիչ, ՀՀ վաստակավոր նկարիչ Մարտի 8 - Էբե Կամարգու, բրազիլիացի դերասանուհի, երգչուհի եւ հաղորդավարուհի։ Մարտի 21 - Յուրի Մուշկետիկ, ուկրաինացի գրող (վ. 2019)։ Ապրիլի 2 - Մուխրան Մաճավարիանի, վրացի բանաստեղծ (վ. 2010)։ Մայիսի 4 - Օդրի Հեփբերն, բրիտանացի եւ ամերիկացի դերասանուհի, պարուհի, ֆոտոմոդել, նորաձեւության աստղ եւ հումանիստ (վ.1993)։ Մայիս 22 - Արմեն Խոստիկյան, հայ դերասան, կատակերգու (վ. 2003)։ Հունիս 17 - Տիգրան Պետրոսյան, շախմատի աշխարհի կրկնակի չեմպիոն (վ. 1984) Հուլիսի 30 - Սուրեն Նազարյան, հայ քանդակագործ, ՀՀ ժողովրդական նկարիչ (1980)։ Օգոստոս 24 - Յասեր Արաֆաթ, Պաղեստինի նախագահ (վ. 2004) Հոկտեմբերի 15 - Միլորադ Պավիչ, հարավսլավացի եւ սերբ բանաստեղծ, արձակագիր, պոստմոդերնիզմի եւ մոգական ռեալիզմի ներկայացուցիչ, թարգմանիչ եւ 17-19--րդ դարերի սերբական գրականության պատմագիր։ Հոկտեմբեր 24 - Սոս Սարգսյան, հայ անվանի դերասան, ՀՀ ժողովրդական արտիստ (վ. 2013) Նոյեմբերի 10 - Ռուբեն Ադալյան (նկարիչ), հայ նկարիչ, ՀՀ ժողովրդական նկարիչ։ Դեկտեմբերի 29 - Յուրգեն Էյլերս, գերմանացի ֆիզիկոս Հրանուշ Հակոբյան (քանդակագործ), հայ քանդակագործ։ Պապին Ղանդիլյան, հայ բնագետ (վ.2001)։ Մահեր Սեպտեմբերի 12 - Յան Ռայնիս, լատիշ բանաստեղծ, դրամատուրգ, հասարակական գործիչ Սեպտեմբերի 28 - Հովհաննես Հովհաննիսյան, բանաստեղծ (ծ. 1864) 1929 Տարեթվեր


Անվտանգության եւ պաշտպանական առեւտրի ցուցահանդեսները նշում են Չինաստանը Անվտանգության եւ պաշտպանության Անվտանգություն եւ պաշտպանություն, ներառյալ զենքի տեղեկատվականացման սարքավորումներ, ռազմական համակարգչային տեխնիկա, ռադիոլոկացիոն համակարգ, ԱՊՊԱ հետախուզման սարքավորումներ, ռազմական հրամանատարական համակարգ, ռազմական համակարգչային ծրագրաշար, արբանյակային նավիգացիոն սարքավորումներ, օդային սանդուղքների պլատֆորմներ, արտակարգ իրավիճակների արձագանքման սարքավորումներ, պայթուցիկ հայտնաբերում, ծխի դետեկտորներ, արտակարգ իրավիճակների փրկարարական սարքավորումներ, ջուր Փրկարար սարքավորումներ, բնական աղետների կանխարգելում եւ վերահսկում, ավիացիոն փրկարարական սարքավորումներ, հրշեջ փրկարարական սարքավորումներ, փրկարար ռոբոտ, թղթադրամների տպագրական սարքավորումներ, արժեթղթերի տպագրման սարքավորումներ, խելացի քարտերի համակարգի ինտեգրման տեխնոլոգիա, նույնականացման քարտերի ընթերցող սարքավորում, էլեկտրոնային անձնագրերի ստուգման սարքավորումներ, ճանաչման տեխնոլոգիա, հակատոկային սարք , Պայթուցիկ ապացույցների անջատիչներ, պայթուցիկ ապարատային սարքավորումներ, պայթյունի դիմացկուն ռելեներ, պայթուցի դիմացկուն գործիքներ, պայթուցի դիմացկուն կոճակներ, պայթուցիկ ապարատային բեռնատարներ, պայթյունի դիմացկուն էլեկտրական մեքենաներ, պայթյունից պաշտպանող վերելակներ եւ այլն ..... . կատեգորիա Is Անվտանգության եւ պաշտպանության Պեկինի միջազգային պայթյունի վթարված էլեկտրական տեխնիկայի եւ սարքավորումների ցուցահանդես At Պեկին - Նոր Չինաստանի միջազգային ցուցահանդեսային կենտրոն No. 88 Yuxiang Road, Shunyi, Պեկին, Չինաստան, Կատեգորիաներ: Անվտանգության եւ պաշտպանության Tags: Պայթուցիկ հայտնաբերում, Պայթուցիկ ապացույցների անջատիչները, Պայթյունի դիմացկուն հարմարանք, Պայթյունի դիմացկուն ռելեներ, Պայթյունի դիմացկուն գործիքներ, Պայթյունի դիմացկուն կոճակները, Պայթյունի դիմացկուն Fork բեռնատարներ, Պայթյունի դիմացկուն էլեկտրական մեքենաներ, Պայթյունից պաշտպանող վերելակներ From Ապրիլ 22, 2020 09- ը `00 մինչեւ Ապրիլ 24, 2020 18- ը `00 At Տայպեյ TWTC Nangang ցուցահանդեսային կենտրոն No.1, Jingmao 2nd Rd., Nangang District, Տայպեյ քաղաք 11568, Թայվան Կատեգորիաներ: ՏՏ եւ տեխնոլոգիա, Անվտանգության եւ պաշտպանության Tags: Cybersecurity- ը, Smart կողպեքը, Ոստիկանական սարքավորումներ, Արդյունաբերական անվտանգություն, Smart գործարան Ասիական Securitex At Հոնկոնգ կոնվենցիայի եւ ցուցահանդեսի կենտրոն 1 Expo Dr, Հոնկոնգ Կատեգորիաներ: Շինարարություն եւ շինարարություն, Անվտանգության եւ պաշտպանության Tags: Շենքերի կառուցում եւ խելացի շենք, Հանրային անվտանգություն, Smart Card, Հրդեհային Ծառայություն, Smart Card համակարգի ինտեգրման տեխնոլոգիա, Smart կողպեքը, Ավտոմեքենաների կայանման համակարգ, Կանխիկի կառավարում, Տրանսպորտային անվտանգություն, Էլեկտրոնային անվտանգություն, Անվտանգության դռներ, Smartcard տեխնոլոգիա Չինաստան (Գուանչժո) Միջազգային հրդեհային անվտանգության եւ արտակարգ սարքավորման ցուցահանդես From Հունիս 28, 2020 09- ը `00 մինչեւ Հունիս 30, 2020 18- ը `00 At Guangzhou - Poly Համաշխարհային առեւտրի կենտրոն No.1000 Xingang Dong Ճանապարհը, Haizhu District, Guangzhou, Չինաստան Կատեգորիաներ: Անվտանգության եւ պաշտպանության Tags: Բժշկական սարքավորում, Անվտանգության նախազգուշացման սարքավորումներ, Հատուկ տրանսպորտային միջոցներ, Արտակարգ իրավիճակների արձագանքման սարքավորումներ, Արտակարգ փրկարարական սարքավորումներ, Հրդեհային փրկարարական սարքավորումներ, Պայթուցիկ ապացույցների անջատիչները, Պայթյունի դիմացկուն հարմարանք, Պայթյունի դիմացկուն կոճակները, Ոստիկանական սարքավորումներ, Տրանսպորտային անվտանգություն, Roadանապարհային երթեւեկության անվտանգության արտադրանք Անվտանգության փաստաթղթի գագաթաժողով From Հոկտեմբեր 13, 2020 09- ը `00 մինչեւ Հոկտեմբեր 14, 2020 18- ը `00 At Պեկին - Չինաստանի ազգային կոնվենցիայի կենտրոն (CNCC) 7 Tianchen E Rd, Ao Yun Cun, Chaoyang Qu, Պեկին Շի, Չինաստան, 100029 Կատեգորիաներ: ՏՏ եւ տեխնոլոգիա, Անվտանգության եւ պաշտպանության Tags: Հանրային անվտանգություն, Թվային ուղղակի տպագրական սարքավորումներ, Վերընթերցման թերթ, Թղթադրամների տպագրական սարքավորումներ, Արժեթղթերի տպագրման սարքավորումներ, Smart Card համակարգի ինտեգրման տեխնոլոգիա, Նույնականացման քարտի ընթերցողի սարքավորումներ, Էլեկտրոնային անձնագրի ստուգման սարքավորումներ, Recանաչման տեխնոլոգիա Անվտանգություն Չինաստանում From Հոկտեմբեր 21, 2020 09- ը `00 մինչեւ Հոկտեմբեր 24, 2020 18- ը `00 At Պեկին - Նոր Չինաստանի միջազգային ցուցահանդեսային կենտրոն No. 88 Yuxiang Road, Shunyi, Պեկին, Չինաստան, Կատեգորիաներ: Անվտանգության եւ պաշտպանության Tags: Ավտոմատացման ռոբոտներ, Արհեստական բանականություն, Բանկային եւ ֆինանսներ, Cloud Computing, Recանաչման տեխնոլոգիա, Խելացի անվտանգություն, Տեսահսկման Չինաստան (Շանհայ) Միջազգային հրշեջ եւ արտակարգ իրավիճակների ցուցահանդես From Դեկտեմբեր 09, 2020 09- ը `00 մինչեւ Դեկտեմբեր 11, 2020 17- ը `00 At Շանհայի նոր միջազգային ցուցահանդեսային կենտրոն (SNIEC) 2345 Longyang Rd, ShiJi GongYuan, Pudong Xinqu, Շանհայ Շի, Չինաստան, 201203 Կատեգորիաներ: Անվտանգության եւ պաշտպանության Tags: Հրշեջ մեքենա, Անհատական պաշտպանիչ սարքավորումներ, Փրկարարական տեխնիկա, Հրդեհային Ծառայություն, Հրդեհաշիջման սարքավորումներ, Հրդեհի հայտնաբերում, Օդային սանդուղքների պլատֆորմներ, Sprրի լակի համակարգեր, Արտակարգ իրավիճակների արձագանքման սարքավորումներ, Պայթուցիկ հայտնաբերում, Smoke Detectors- ը Shanghai Occupational Safety & Health Goods Expo. Ծանուցման տեսակը: Առաջարկների հրավեր Անցել From Ապրիլ 01, 2019 09- ը `00 մինչեւ Ապրիլ 03, 2019 18- ը `00 At Շանհայ - Ազգային ցուցահանդեսային եւ կոնվենցիաներ կենտրոն (NECC) No. 168 East Yinggang Road, Շանհայ, Չինաստան Կատեգորիաներ: Անվտանգության եւ պաշտպանության Tags: Հանքի սարքավորումներ, Անհատական պաշտպանիչ սարքավորումներ, Արդյունաբերական անվտանգություն, Անվտանգության արտադրության սարքավորումներ Ազգային պաշտպանության տեղեկատվական տեխնոլոգիաների եւ սարքավորումների ցուցահանդես Անցել From Հունիս 18, 2019 09- ը `00 մինչեւ Հունիս 20, 2019 18- ը `00 At Պեկին - Չինաստան միջազգային ցուցահանդես կենտրոն 6 N 3rd Ring Rd E, Chaoyang Qu, Պեկին Շի, Չինաստան, 100096 Կատեգորիաներ: ՏՏ եւ տեխնոլոգիա, Անվտանգության եւ պաշտպանության Tags: Cloud Computing, Ռազմական համակարգչային տեխնիկա, Զենքի տեղեկատվականացման սարքավորումներ, Ռադարային համակարգ, Էլեկտրոնային բաղադրիչներ, Հատուկ տրանսպորտային միջոցներ, Հրամանատար տրանսպորտային միջոցներ, UAV ընդհատման սարքավորում, Զինվորական հրամանատարական համակարգ, Ռազմական համակարգչային ծրագրեր, Արբանյակային նավիգացիայի սարքավորումներ Արտակարգ եւ անվտանգության տեխնոլոգիական ցուցահանդես Չինաստանի Hi-Tech տոնավաճառ Անցել From Նոյեմբեր 13, 2019 09- ը `00 մինչեւ Նոյեմբեր 15, 2019 18- ը `00 At Շենժեն - Մեծ Չինաստանի միջազգային փոխանակման հրապարակ 1 Fuhua 1st Rd, Fu Tian CBD, Futian Qu, Shenzhen Shi, Guangdong Sheng, China, 518030 Կատեգորիաներ: Անվտանգության եւ պաշտպանության Tags: Բնապահպանական քիմիական տեխնոլոգիա եւ սարքավորումներ, Վտանգավոր քիմիական նյութերի պահեստավորման սարքավորում, Վտանգավոր քիմիական անվտանգության փրկարարական տեխնոլոգիա եւ սարքավորումներ, Վտանգավոր քիմիական նյութերի անվտանգության մոնիտորինգ, Խելացի աղետների կանխարգելում, Արտակարգ իրավիճակների արձագանքման սարքավորումներ, Արտակարգ փրկարարական սարքավորումներ, Resրի փրկարարական սարքավորումներ, Բնական աղետների կանխարգելում եւ վերահսկում, Ավիացիոն փրկարարական սարքավորումներ, Հրդեհային փրկարարական սարքավորումներ, Փրկարար ռոբոտ


ՕՐԵՆՔՈՎ ԳՈՂԸ (վերջին մոհիկանը). - ArmDay.org ՕՐԵՆՔՈՎ ԳՈՂԸ (վերջին մոհիկանը). Երեք օր առաջ կյանքից հեռացավ իմ մանկության ընկերը՝ Արտյոմը, նա ինքը՝ <<օրենքով գող>> Ծյոմը։ Ծյոմի հետ Շենգավիթի նույն մանկապարտեզն ենք հաճախել, նույն թթի ծառից թութ կերել, Վարդուշ տատի ծիրանի ծառից ծիրան գողացել։ Դպրոցում էլ նույն դասարանում, նույն նստարանին էինք նստում, դպրոցի հետեւում, մյուս դասարանցի տղաների հետ կռիվների ժամանակ, միշտ իրար կողքի էինք, իրար հետ ծեծում էինք, իրար հետ՝ ծեծվում, իսկ մեր դասարանցի Հասիկոն միշտ երկուսիս տանում էր, դպրոցի բակի պուլպուլակի մոտ մեր արյունոտ քթերը լվանում, մեր շորերն էր կարգի բերում, որ տանը հանկարծ ոչինչ չիմանային։ Ութերորդ դասարանում, երբ հայրս մահացավ, մեր ընտանիքը տեղափոխվեց տատիս տուն, որը գտնվում էր քաղաքի հակառակ ծայրում, բայց ես երբեմն-երբեմն, սկզբում մորս հետ, այցելում էինք Արտյոմի մորը, որ մորս ընկերուհին էր։ Ավարտեցինք դպրոցը, տարիներ անցան, ես ավարտեցի համալսարանի իրավաբանականը, դարձա ոստիկանության աշխատակից, գնդապետի աստղեր կրեցի, իսկ Արտյոմը դարձավ երկրում ու երկրի սահմաններից դուրս ճանաչված, հարգված, ընդունված <<օրենքով գող>>, ինչից հետո էլ մեր հանդիպումները, շփումը երբեք չեն դադարել։ Ես գիտեի, որ եթե պետք լիներ, Արտյոմը կյանքը չէր խնայի ինձ համար, բայց երբեք թույլ չտվեց, որ ես իմանայի իր գողական կյանքի որեւէ դրվագ, որեւէ գործողություն, որեւէ ինֆորմացիա։ Փորձել եմ, շատ անգամներ եմ փորձել, բայց նա նման պահերի միշտ կրկնում էր՝ ես գող եմ, դու՝ գող բռնող, յուրաքանչյուրս իր գործն է անում, արի, չմտնենք իրար տարածք, մնանք, որպես մանկության ընկերներ։ Արտյոմի թաղմանը ողջ քաղաքն էր հավաքվել։ Մեր դասարանցիների համար կրկնակի սուգ էր, քանի որ Արտյոմից բացի, թաղում էինք նաեւ մեր դասարանցի Հասմիկին, Արտյոմի սիրած Հասիկոյին, իսկ այդ սիրո մասին առաջին անգամ Արտյոմն ինձ խոստովանել էր դեռ յոթերորդ դասարանում, թեեւ այդպես էլ Հասմիկը, եւ նաեւ ուրիշ ոչ ոք, չիմացան նրա ՄԵԾ ՍԻՐՈ մասին։ Արտյոմը կարող էր լավ գիտնական դառնալ, հատկապես՝ լավ քաղաքական գործիչ, բայց նա ընտրեց այդ՝ գողի ճանապարհը, ճանապարհ, ինչը խորտակեց Վիկտոր Համբարձումյանի նման աստղագետ դառնալու նրա մեծ երազանքը, ինչը սպանեց նրա սերը՝ Հասմիկին, ինչը խորտակեց նրա կյանքը։ Գնաս բարով, մանկության իմ հուշ։ (Ոստիկանության գնդապետի օրագրից) Բանտախցի փոքրիկ պատուհանը բացվեց, ու երեւաց բանտապահի կլոր դեմքը։ — Քերոբ, կանաչ դեղձանիկների երամը թռավ, նստեց ճյուղին։ Ճաղապատ պատուհանի մոտ կանգնած տղամարդը՝ <<օրենքով գող>> Ծյոմը, նա ինքը՝ Արտյոմ Բադալյանը, գլխով արեց ու շարունակեց նայել պատուհանից երեւացող կապույտ երկնքի փոքրիկ կտորին։ Հասկացավ, որ իր պլանով կատարված գործի մասնաբաժինը հասել է բանկում ունեցած կեղծ հաշվեհամարին։ Իսկ կապույտ երկնքի այս հատվածում իր երազանքի տունն էր՝ մեկ հարկանի, համեստ մի խրճիթ, բակի պարտեզում խաղում են իր չեղած-չծնված երեխաները, խրճիթի բաց պատուհանից երեւում է ամանները լվացող մի կին եւ այդ կինը միշտ իրեն երեւում է դասարանցի Հասիկոյի կերպարանքով։ Տղամարդը հեռացավ պատուհանից, նայեց ժամացույցին։ Ահա, մեկ-երկու ժամից կբացվի բանտախցի դուռը, ու բանտապահը իրեն դուրս կուղեկցի՝ դեպի ազատություն։ Տասը տարի այս բանտախցում անցկացնելուց հետո, ինքը դուրս կգա, տուն կգնա, տուն, ուր այլեւս չի բուրի մոր թխած գաթայի հոտը։ Խցում եղած գրքերից միայն օրենքով գող Վասյա Բրիլիանտի` Վլադիմիր Բաբուշկինի մասին պատմող գիրքը վերցրեց, տեղավորեց պայուսակի մեջ։ Կալանավայրի ծանր դարպասների մոտ նկատեց փողոցում հավաքված ամենաշքեղ ու թանկ ավտոմեքենաների շարասյունը, Հայաստանից, Վրաստանից, Ռուսաստանից, նույնիսկ Հունաստանից իրեն դիմավորելու եկած <<օրենքով գողերի>>, քրեական աշխարհի ներկայացուցիչների ծանոթ դեմքեր։ Ոտքը կախ գցեց։ Երանի նրանց փոխարեն իրեն դիմավորեին մայրը, Հասիկոյի կերպարանքով այն կինն ու իր չեղած-չծնված երեխաները։ Բայց քիչ էլ առաջացավ, հայտնվեց իրեն դիմավորողների գրկում, մոռացավ այն կնոջն էլ, չծնված երեխաներին էլ։ Գիշերային բուռն կերուխումից հետո, միայն լուսադեմին տուն հասավ։ Տանն ամեն ինչ նույնն էր, միայն մոր փոխարեն նրան դիմավորում էր պատից կախված, սեւ շրջանակի մեջ եղած մոր ժպտացող նկարը։ Մտածեց, որ առավոտյան կայցելի մորը՝ Կարմիր բլուրի գերեզմանոցում։ — Սաքո, վաղը մի նորմալ կին գտիր, որ օրվա մեջ մի երկու ժամով գա, ճաշ եփի, տունը կարգի բերի,- ասաց իրեն ուղեկցող տղային ու մտավ ննջարան։ Արդեն չորրորդ օրն է, որպես տնային տնտեսուհի եկող կանանց մերժում էր, առանց դեմքներին իսկ նայելու։ Այդ օրն էլ անկողնուց վեր կացավ, լվացվեց, մտավ խոհանոց՝ իր ձեռքով սուրճ պատրաստելու։ Լսվեց դռան բացվելու ձայնը, քայլերը մոտեցան, կանգնեցին խոհանոցի դռան մոտ։ — Քերոբ, այս կինն ուզում է տնային տնտեսուհի աշխատել։ — Սուրճը համով լինելու համար պետք է եփել մարմանդ կրակի վրա,- լսվեց կնոջ ձայնը։ Արտյոմը սարսռաց։ Ձայնը եկավ, տարածվեց մարմնով մեկ, դիպավ սրտին։ — Սաքո, դու ազատ ես։ — Թուլացրու գազի հոսքը, քանի սուրճը չի եռացել,- շարունակեց կնոջ ձայնը։ Նա՞ է, մտածեց՝ առանց պտտվելու, այո նրա՝ Հասիկոյի նույն փաղաքուշ, հանգիստ, փափուկ ձայնն է։ — Դպրոցում հենց սխալ բան էի անում, գրքով գլխիս էիր խփում,- ասաց կամացուկ։ — Դա դպրոցում էր, 30-40 տարի է անցել, ես դեռ ապրել եմ ուզում,- հոգոցով պատասխանեց կինը։ — Դու գիտեի՞ր՝ ուր ես գալիս,- հարցրեց՝ նորից առանց շուռ գալու։ — Գիտեի,- պատասխանեց կինը, ապա ավելացրեց,- ստիպված էի, եկա: Հիվանդանոցում բուժքույր էի, կրճատման տակ ընկա, չորս ամիս է, անաշխատանք եմ, ասացին, որ այս տանը տնային աշխատող է պետք, եկա։ — Գնա, վաղն առավոտից կգաս, տղաները կասեն, թե ինչ անես։ Հասմիկը գնաց, ինքը շարունակեց նույն դիրքով կանգնած մնալ։ Տեսնես՝ Հասիկոն փոխվե՞լ է։ Դե, երեւի փոխվել է, շուտով 50 կդառնա, ինչպես այդ տարիքի հայ կանայք, երեւի լցվել է, դիմագծերն աղավաղվել են։ Ինչու՞ չպտտվեց, չնայեց նրան։ Վերջին անգամ չի հիշում, թե քանի տարի առաջ են հանդիպել, պայմանավորվեցին հաջորդ օրը հանդիպել, բայց այդ հաջորդ օրը այդպես էլ չեկավ, իրեն կալանավորեցին։ Հա, երեւի մի երեսուն տարի առաջ էր։ Հիշեց երկնքի կապույտում իր չեղած տունը, չեղած երեխաներին ու պատուհանից երեւացող կնոջը։ Այս ի՞նչ զուգադիպություն է, կինը Հասիկոյի արտացոլանքն է միշտ եղել, եւ ահա հայտնվում է ինքը՝ իրական Հասիկոն։ Չէ, կյանքում այսպիսի բաներ հնարավոր չէ, որ կատարվեն, սա ինչ-որ միստիկա է կամ հենց այսպե՞ս պիտի լիներ։ Թափ տվեց գլուխը մտքերից, վերցրեց սուրճն ու սենյակ մտավ։ Հանկարծ մի մտքից դժգունեց. գուցե Հասիկոյին իրենց դասարանցի գնդապե՞տն է ուղարկել՝ Ռուբոն։ — Սաքո,- ձայն տվեց,- Սաքո, այն կնոջը հասցրեցի՞ր իրենց տուն, իմացա՞ր տան տեղը։ — Հա, իհարկե, Քերոբ, մի երկու փողոց ներքեւ էր ապրում։ — Գնա, հետաքրքրվիր, իմացիր, ինչո՞վ է զբաղվում, ու՞մ հետ է շփվում, հանդիպում, աչքդ վրան պահիր՝ ու՞ր է գնում, վաղն ասա։ Տան մեջ հայելիները այնպես էին դասավորված, որ իմացող մարդը համապատասխան տեղում նստած, կարող էր հետեւել խոհանոցի ու մյուս սենյակների անցուդարձին։ Հասմիկը խոհանոցում ճաշի պատրաստություն էր տեսնում։ Արտյոմն արդեն վեց ամիս էր, լուռ հետեւում էր նրա շարժումներին, աշխատանքին։ Նա նկատեց, որ կինը բավականին փոխվել է այստեղ աշխատանքի անցնելուց ի վեր. մաշված դեմքը քիչ լցվել է, խամրած աչքերը ավելի ժպտուն են դարձել, կմախքացած նախկին մարմինը կանոնավորվել է, քիչ կլորացել, իր ճանաչած, իմացած Հասմիկն է դարձել։ Կինը քիչ-քիչ հարմարվել է տանն ու իրեն, նույնիսկ սկսել է փնթփնթալ, հանդիմանել, երբ երբեմն գիշերային գինարբուքերից վերադառնում է հաջորդ օրվա ցերեկը։ — Այս ի՞նչ է վիճակդ, շուտով 50 տարեկան կդառնաս, խելքի չես գալիս։ Նման դեպքերում Արտյոմը ծիծաղում է. — Այդպես լավ չէ, գի՛րքը, գի՛րքը տուր գլխիս։ Մտքերից կտրեց Սաքոյի ձայնը. — Քերոբ, Չարբախցի Ալիկն է եկել։ Ալիկը այն գողերից էր, որին ընդունում, վստահում էր Արտյոմը։ — Արի, նստիր,- մտնողին դիմացի բազկաթոռը ցույց տվեց տանտերը։ Ալիկի դեմքը խաղաղ էր, Արտյոմը գիտեր՝ երբ է նրա դեմքը այդպես խաղաղ լինում, ուրեմն՝ գործը ճիշտ է գլուխ եկել։ Հյուրը վառեց ծխախոտը, ծուխը դուրս փչեց, հետո դանդաղ ծոցագրպանից հանեց, սեղանին դրեց դոլլարանոցների կապոցը։ Արտյոմը աչքը չթարթեց։ — Սաքո, վերցրու գումարը, բաժանիր տղաներին, հարեւաններին չմոռանաս՝ Արուս տատին ու Գեղամենց։ -Դե, պատմիր, ի՞նչ կա,- դարձավ Ալիկին։ — Ծյոմ, մի մեծ գործի տեղ կա։ Դեռ չգիտեմ, պետք ա խորհրդակցենք, տեսնեմ՝ ի՞նչ կասես։ — Սիգար Համոյի ունեցվածքը հանգիստ չի տալիս, ասում ա՝ արի, վերցրու ինձ։ — Հը՛մ,- Արտյոմը նայեց առաստաղին,- ի՞նչ շանս կա։ — Մի քանի օր առաջ Իրկուտսկից քսիֆ եկավ, որ Սիգարի ախրանի պետը տասը տարի առաջ էնտեղի զոնում մեկի քածն ա եղել, կնիկություն ա արել։ — Վատ լուր չի, որքանո՞վ է հավաստի։ — Հարյուր տոկոս։ — Լավ, դրան բերեք էստեղ, տեսնենք։ Երկու օր անց Արտյոմի դիմաց նստած Սիգար Համոյի թիկնազորի պետը չէր կարողանում թաքցնել ձեռքերի դողը, բառերը մի կերպ, կես-կես էր արտասանում։ — Դե, քանի որ համաձայնության եկանք, գաղտնիքդ այստեղից դուրս չի գա,- զրույցը ավարտված համարեց գողը,- գնա ու այսօրվանից աշխատանք տար, որ առաջիկա օրերի ընթացքում Սիգար Համոյի երեխաների դայակը մի սխալ թույլ տա, ու նրան աշխատանքից հանեն, դրանից հետո կներկայացնես մեր աղջկան, որպես <<անփոխարինելի>> դայակ, իսկ անելիքիդ մասին ընթացքում արդեն Ալիկը կասի։ Երբ թիկնազորի պետը դուրս գնաց, Արտյոմը նայեց Ալիկին։ — Գործը անելուց հետո, սրան երկրից կկորցնեք։ Իսկ հիմա որոշենք՝ ովքեր են գործողությանը մասնակցելու։ Սեղանի վրա փռված Սիգար Համոյի տան նախագծի վրա թեքված երեք տղամարդիկ ուշադիր հետեւում էին Արտյոմի մատի շարժումներին։ — Վաղը, ուղիղ ցերեկվա ժ. 1-ն անց 15 րոպեին էլեկտրոցանցի աշխատակից մեր մարդը կանջատի այդ թաղամասի ընդհանուր էլեկտրոէներգիան, իսկ ժ. 1-ից 10 րոպե պակաս դայակը շորով կխցանի տան երկրորդ հարկի կոյուղին, հատուկ նյութով տունը կողողի նեխահոտով, տանը գտնվող բոլորին կառաջարկի դուրս գալ բակ, մինչեւ նեխահոտը անցնի։ Ախրանայի պետը ժ.1-ից 10 րոպե պակաս, մյուս տղաներին կառաջարկի որեւէ բան ուտել։ Դայակը ձայն կտա, որ տան կոյուղին խցանվել է, կեղտաջուրը տունն է լցվում։ Ախրանայի պետը կասի, որ զանգում է կոմունալ ծառայությունից մարդիկ գան, կոյուղու վթարը վերացնեն։ 1-ն անց 15 րոպե մեր մեքենան կմտնի բակ, թիկնազորի պետը մյուս տղաներին կասի, որ նրանք շարունակեն ուտելը, ինքը բանվորներին կուղեկցի, կհետեւի գործին։ Բոլորդ տուն կմտնեք, կբարձրանաք երկրորդ հարկ։ Դուք ունեք միայն 20 րոպե, 20 րոպեից էլեկտրոէներգիան կմիացնեն։ Գործի հաջող ընթացքից հետո, դայակը, քանի որ Հոլանդիայում ժամանակավոր կեցության իրավունք ունի, իսկույն գնում է Սասունցի Դավիթ կայարան, Թբիլիսի գնացող որեւէ մեքենայով հասնում է Թբիլիսի, այնտեղից՝ Հոլանդիա։ Մյուսներդ էլ արդեն գիտեք ձեր գնալիք տեղերը։ Դե, հաջողություն, կսպասեմ լավ լուրի։ Առավոտյան Հասմիկն իսկույն զգաց Արտյոմի անհանգիստ վիճակը, թեեւ վերջինս բակի տաղավարում նստած էր հանգիստ ու Տիբեթյան ուսմունքին վերաբերվող ինչ-որ գիրք էր թերթում, բայց պարզ զգացվում էր, որ չէր կենտրոնանում կարդացածի վրա։ Սուրճ բերեց, բայց Արտյոմը չարձագանքեց նրա ներկայությանը, նախորդ օրերի նման չկատակեց, եփելու համար որեւէ հանձնարարություն չտվեց։ Կեսօրին նրա անհանգտությունն ավելի տեսանելի դարձավ, շարունակ ներս ու դուրս էր անում, անվերջ ծխում։ Ժամը 2-ին մոտ, հեռախոսի զանգ եկավ։ Արտյոմը ինքը վերցրեց սեղանի վրա դրված հեռախոսը։ — Ամեն ինչ նորմալ է,- լսվեց հեռախոսի մեջ։ — Եղավ,- մեկ բառով պատասխանեց Արտյոմն ու ներս մտավ։ — Հաս, մի կարգին սուրճ պատրասիր, բան հասկանամ,- օրվա մեջ առաջին անգամ կիսաժպիտ դիմեց կնոջը։ Արտյոմը միացրեց հեռուստացույցը։ Լուրեր էին։ Հաղորդավարը մի քանի տեղեկություններից հետո ներկայացրեց. — Չորս օր առաջ՝ կեսօրին, Կոմունալ ծառայության աշխատակիցների անվան տակ, չպարզված անձինք կողոպտել են գործարար Համլետ Առաքելյանի առանձնատունը։ Կողոպտիչները տանից հափշտակել են ոսկեղեն, մեծ գումար, ինչպես նաեւ գործարարի անդամալույծ մոր սենյակում գտնվող 10-րդ դարի ձեռագիր Աստվածաշունչ, արժեքավոր երկու իկոնաներ։ Հափշտակված գումարի ու ոսկեղենի չափի մասին տանտերերը լռում են։ Կողոպտիչները իրենց հետ տարել են նաեւ գործարարի առանձնատան պահակային խմբի ավագին, որից մինչ այս պահը որեւէ տեղեկություն չկա։ Հանցագործության համար ոստիկանությունում գործ է հարուցված։ Քիչ անց, շփոթված ներս ընկավ հավատարիմ տղաներից մեկը. — Քերոբ, հյուր կա։ — Թող գա։ Ներս մտնող հյուրի հետ միջանցքում դեմառդեմ հայտնվեց Հասմիկը։ — Վայ, Ռուբ ջան, էս դու՞ ես։ — Հա, Հաս ջան, ասի, մտնեմ, տեսնեմ, ինչպե՞ս եք։ Արտյոմը դժգոհ ծռմռեց դեմքը, այցելությունն անսպասելի չէր, նույնիսկ՝ ավելի վաղ էր սպասում։ Իրենց դասարանցի Ռուբոն է, ոստիկանության գնդապետ Ռուբիկ Եղոյանը։ Գնդապետին Հասմիկը թեւանցուկ սենյակ ուղեկցեց։ — Դե, լավ, ես գնամ սուրճ պատրաստեմ,- անթաքույց ուրախությամբ ասաց Հասմիկն ու դուրս եկավ։ — Էս խե՞ր լինի,- ընկերոջ ողջույնին պատասխանեց Արտյոմը։ — Խեր է,- ժպտաց ընկերը,- գործով այս կողմերում էի, ասի՝ մտնեմ, քեֆ-հալ հարցնեմ, մանավանդ գիտեի, որ Հասմիկն էլ քո տանն է աշխատում։ — Հա, կզարմանայի, որ տեղյակ չլինեիր,- հեգնեց Արտյոմը։ Հասմիկը արագ սեղանին դրեց մրգով ու քաղցրավենիքով ամանները, գնաց սուրճի հետեւից։ — Ռուբ ջան, դու միշտ էլ ուշադիր ես եղել իմ նկատմամբ, շնորհակալ եմ, ես երբեք չեմ մոռանա ամուսնուս ծանր հիվանդության տարիներին քո օգնությունը, առանց ինչի մենք սովամահ կլինեինք։ Իսկ ամուսնուս թաղման կազմակերպման մասին էլ չեմ խոսում, ողջ կյանքում պարտական եմ քեզ։ Հասմիկն ու Ռուբիկը, իրար հերթ չտալով, խոսում էին, հարցեր տալիս, պատասխանում, առանց նկատելու իրենց մյուս ընկերոջ մռայլ, համարյա չարությամբ նայող հայացքը։ Ու տհաճ մտքերը նորից սողոսկեցին Արտյոմի սիրտը. փաստորեն Ռուբն ու Հասիկոն միշտ էլ իրար հետ կապ են ունեցել, շփվել են, Ռուբը նույնիսկ գիտի, որ Հասիկոյի աղջիկն ամուսնացել է, եւ մեկ ամիս առաջ Հասիկոն տատիկ է դարձել, ու հանկարծ, Հասիկոն հայտնվում է իր տանը։ — Դե, լավ, ձեզ չզբաղեցնեմ, զրուցեք,- տեղից բարձրացավ Հասմիկն ու խոհանոց գնաց։ — Հը՛, էս ինչու՞ ես էդպես մըքռել։ Կատարվել է երազանքդ, սիրածդ աղջիկը, կինը հիմա կողքիդ է, քո տան մեջ, քո գրկում։ Արտյոմն զգաց, որ արդեն չի կարող իրեն տիրապետել, հիմա կբռնի ընկերոջ կոկորդից ու շանսատակ կանի նրան, բայց էլի կարողացավ պահել հավասարակշռությունը։ — Մի խոսք էլ ավել ասես, չեմ նայի, հա, գնդապետի պագոններիդ,- մըլըռտաց ատամների արանքից ու մոտեցավ պատուհանին, զայրացած մի կողմ քաշեց վարագույրը, դեմքը սեղմեց ապակուն, քիչ հանդարտվեց, դարձավ ընկերոջ կողմը,- Հասիկոյի հետ մեր հարաբերությունների մասին չհամարձակվես որեւէ վատ բան մտածել, նա այս տան մայրն է, քույրն է, սրբությունն է։ Նա իմ սրբությունն է, Ռուբ, պարոն գնդապետ։ Տհաճ, լարված լռություն տիրեց։ Գնդապետը ուղղվեց տեղում։ — Ասում ես՝ սրբությու՞նդ է, իսկ ինչպե՞ս վարվեցիր այդ սրբությանդ հետ։ Մի օր հետաքրքրվեցի՞ր, թե ինչու՞ ամուսնացավ այդ հիվանդ տղայի հետ, չէ, որտեղի՞ց իմանաս, որ հույսը քեզանից կտրած, խղճահարությունից ելնելով՝ որոշեց տեր կանգնել մեռնողին ու գոնե, մի երեխա ունենալ։ Մի օր հետաքրքրվեցի՞ր իր կյանքով, իմացա՞ր, որ քեզ համար լաց լինելով էր այդպես չորացել, ոսկրակույտի վերածվել։ Դու էգոիստ, անսիրտ, սառը մարդ ես, քո կյանքը խորտակելուց բացի, այս խեղճ աղջկա կյանքն էլ խորտակեցիր։ Արտյոմի աչքերը զարմանքից կլորացան, անսպասելի էին ընկերոջ խոսքերը, մեղադրանքները։ — Ապա մի շուրջդ նայիր, տե՛ս, ի՞նչ պայմաններում ես ապրում, սա տուն չի, հավաբուն է, իսկ ո՞վ էր քեզ խանգարում նորմալ ընտանիք կազմել Հասիկոյի հետ, նրանից ծնված երեխան քոնը կարող էր լինել, մեկ ամիս առաջ ծնվածը, քո՛ թոռնիկը կարող էր լինել։ Ի՞նչ արեցիր, ցեխի մեջ կոխկրտեցիր երկուսիդ կյանքն էլ, հիմա կանգնել ես, թե՝ իմ սրբությունն է։ Հանուն ինչի՞, ինչ-որ գողական օրենքների, որոնք խնդիրներից բացի ոչինչ չեն տալիս ո՛չ հարազատներիդ, ո՛չ երկրիդ, ո՛չ Հայրենիքիդ։ Ասենք, գողի համար ի՞նչ Հայրենիք, ի՞նչ հարազատ, ի՞նչ սրբություն, Հասիկոն քեզ համար սրբություն լինել չի կարող, նա քո ընդունած օրենքներից դուրս է։ Կյանքիդ 50 տարուց 25-ը համարյա բերդերում ես անց կացրել ու դեռ խոսու՞մ ես։ Արտյոմն զգաց, որ ընկերոջ խոսքի ընթացքում ինքը կծկվեց, փոքրացավ, կռացավ ու հանկարծ, աչքն ընկավ դիմացի հայելուն։ Միջանցքում, պատին սեղմված, ձեռքերով դեմքը փակած, հեկեկոցից ցնցվում էր Հասիկոն։ Նա լսել էր ընկերների ողջ խոսակցությունը։ Ռուբիկը վերջացրեց խոսքը, ձեռքը թափ տվեց, այսինքն՝ ու՞մ եմ ասում, քեզ համար մեկ է, միեւնույն է ամեն ինչ ու դուրս գնաց, բայց նույն պահին էլ հետ եկավ։ — Հա, ասեմ նաեւ, որ ես համոզված եմ, որ Սիգար Համոյի տան կողոպուտին քո մատն էլ խառն է։ Միայն դու կարող էիր առանց հետքերի, նման մաքուր գործ պլանավորել, ես դեռ կբացահայտեմ այդ գործը։ Սրբությունից ես խոսում, նայիր, թե ձեռքերիդ վրա քանի-քանիսի արյան հետքերը կան։ Քո սիրած, սրբացրած կնոջը մի քանի դրամով ծառայի պես աշխատեցնում ես տանդ, քո գողոնից հարեւաններիդ երկու կոպեկ փող ես տալիս, քեզ Ռուբին Հուդ ես երեւակայում։ Տո՛, դու ի՞նչ մարդ ես։ Բայց Արտյոմն արդեն նրան չէր լսում, աչքի առաջ հեկեկացող Հասմիկն էր։ Քիչ անց, գնդապետի հեռանալուց հետո, Հասմիկը վերցրեց պայուսակն ու վազելով դուրս եկավ տանից։ Արտյոմը քարացած նստել էր։ Հասիկոն գնաց, ու ինքը չպահեց նրան, չբացատրվեց, չարդարացավ։ Հասիկոն գնաց ու հնարավոր է՝ այլեւս չգա։ Պառկեց, բաց աչքով լուսացրեց գիշերը։ Առավոտյան, վաղ վեր կացավ, չէր պատասխանում ոչ մի հարցի։ Նստել էր բազմոցին, սենյակի դուռը բաց էր թողել։ Ոչ էլ մտածում էր որեւէ բանի մասին։ Սպասում էր։ Հանկարծ բացվեց միջանցքի դուռը։ Հասմիկն էր։ Մի բան ներսից բարձրացավ կոկորդն ու սկսեց խեղդել։ Հասմիկը միանգամից անցավ խոհանոց, Արտյոմը լսեց ամանների չըխչըխկոցն ու ազատ շունչ քաշեց, կուլ տվեց կոկորդում կուտակվածը, բայց այդպես էլ չիմացավ, որ դասընկերը՝ գնդապետ Ռուբիկ Եղոյանը, նախորդ երեկո գնացել էր Հասմիկի տուն, խնդրել, համոզել, որ Հասմիկը նորից գա այս առավոտ։ — Առանց այն էլ կործանված մարդ է, պետք չէ, որ դու էլ մի նոր հարված ավելացնես։ Հաս, չկրկնենք տարիներ առաջվա մեր սխալը, նրան մենակ չթողնենք, գուցե դեռ հաջողվի՞ գոնե կյանքի այս փուլում փրկել, ես հրաշքների հավատում եմ,- ասել էր նա։ Կեսօր էր։ Արտյոմը լուսադեմին էր վերադարձել, դեռ քնած էր։ Հասմիկը խոհանոցում տոլմա էր սկսել փաթաթել՝ երբեմն-երբեմն աչքը գցելով պատուհանից դուրս։ Հանկարծ նկատեց, որ դարպասի մոտ ոստիկանական մեքենա կանգնեց, ու մի խումբ ոստիկաններ բակ մտան։ Արագ, առանց պահ կորցնելու, մտավ Արտյոմի ննջարանը, թափահարեց քնածի ուսը։ — Արտյոմ, Արտյոմ, վեր կաց, ոստիկաններ են եկել։ Արտյոմը իսկույն վեր թռավ անկողնուց։ — Տանը կռիս կա,- ասաց ու հագուստի պահարանի գլխից մի փոքրիկ, դարչնագույն փաթեթ վերցրեց, մեկնեց նրան։ — Հաս, շատ արագ թաքցրու այս,- ինքը նորից մտավ անկողին։ Ոստիկանները ներս մտան, մեկը մտավ խոհանոց, Հասմիկը տոլմա էր փաթաթում։ Մոտ մեկ ժամ չորս ոստիկաններ տունը տակն ու վրա արեցին։ Արտյոմը, բազմոցին նստած, հետեւում էր նրանց գործողություններին, երբեմն էլ հումորով դիտողություններ անում։ — Ապեր, այ, սեղանի է՜ն ոտի տակը չնայեցիր, էնտեղ էլ նայիր։ Ի վերջո, ոստիկանները իրենց մայորի հետ դատարկաձեռն հեռացան։ Արտյոմը մտավ խոհանոց։ — Հաս, փաթեթն էդ ի՞նչ էիր արել։ — Այստեղ է,- տոլմայի մսի խճողակը ցույց տվեց Հասմիկն ու գդալով խառնեց խճողակը, տակից հանեց դարչնագույն փաթեթը։ — Սա ի՞նչ է: — Փող է, չէ՞։ — Հա, <<օբշակի>> գումարն է, դա էին փնտրում։ Ինչ-որ մեկը լուրը տեղ է հասցրել, տանը կռիս կա։Դե... Արտյոմը դուրս եկավ բակ, տաղավարում երկար նստած՝ ծխում էր։ Հասմիկը խոհանոցի պատուհանից հետեւում էր նրան, չէր կարողանում հասկանալ, թե ո՞վ է այս մարդը, նա իր իմացած, իր մանկության Արտյոմը չէ, իր երազանքների Արտյոմը չէ, ո՞վ է, որ կարող է օրինակներ, մեջբերումներ անել մեծ փիլիսոփաներից, խոսել տիեզերական ու մարդկային բարձր արժեքներից, ժամերով առանձնանալ, մեդիտացիայով մաքրել իր հոգին, անօգնական չթողնել իրեն պարզված ոչ մի ձեռք, բայցեւ՝ միեւնույն ժամանակ գող լինել, կողոպտել մարդկանց, տներ թալանել, մարդ սպանել, կյանքը բերդում անցկացնել։ Արտյոմը հանկարծ նայեց պատուհանի կողմն, ու նրանց հայացքները հանդիպեցին, որտեղից որտեղ միտն եկավ Չարենցի տողը՝ Լուսամփոփի պես աղջիկ, աստվածամոր աչքերով։ Ի՞նչ է կատարվում, տղամարդը անհանգստություն զգաց սրտում։ Այո, իր ներսում միշտ էլ եղել է երկու ԵՍ-ի պայքարը, կռիվը, բայց հիմա այն անտանելի չափերի է հասել, խեղդում է։ Եվ ընդհանրապես, լուսավորը փնտրելու ճանապարհին ինչու՞ գնաց, դեմ առավ կանաչ, փայլփլուն ջրամամուռով ծածկված ճահճին, ինչու՞, ինչո՞վ կախարդեց իրեն այդ ջրամամուռն ու քաշեց իրեն ճահճի խորքերը։ Ահա, զգում է, որ խեղդվում է, ճահճաջուրն արդեն անտանելի է դարձել, բերանն է լցվում, ու՞ր է այն ճյուղը, որից կարելի է բռնել, դուրս սողալ ճահճից, մինչ անողոք ճահիճը քաշում ու քաշում է իրեն, տանում իր անտակ ծոցը։ Գնա՞լ ընդառաջ ճահճին, դառնա՞լ ճահճի թագավոր, միապետ, թե՞ այս վերջին պահին մի ճյուղի ձեռք գցել, չկորցնել վերջին հնարավորությունը։ Բայց ու՞ր է ճյուղը։ Հասիկո՞ն, այս կի՞նը։ Արտյոմը ցնցվեց այդ մտքից։ Դեռ շատ տարիներ առաջ, ինքը բացառեց կնոջ դերն իր կյանքում, բայց կինը չի թողնում, կինը եկավ, գտավ իրեն ու, որպես փրկարար ճյուղ, պարզվել է դեպի իրեն, ասում է՝ արի, բռնվիր ինձանից, մի վախեցիր, մի նայիր իմ բարակությանը, ես քեզ կհանեմ, կպոկեմ ճահճից, ես ուժեղ եմ, այ, կտեսնես, վստահիր ինձ։ Նորից նայեց պատուհանի կողմը, խոնավ աչքերը մշուշվեցին, ոչինչ չտեսան։ Գլուխը թափ տվեց մտքերից, նորից նայեց։ Կինն այնտեղ չէր, հեռացել էր։ Երեկոյան սեղանին դրված հեռախոսին զանգ եկավ։ Ըստ սովորության, Արտյոմը չվերցրեց այն, մեկ շաբաթ առաջ իր մոտ եկած տղաներից մեկը միացրեց հեռախոսը։ — Ծյոմ, լսու՞մ ես,- հարցրեց տղամարդու խռպոտ ձայնը։ — Լսում եմ, Քըստ, ասա։ — Ռուսաստանից հյուրեր ունենք, ուզում են քեզ տեսնել։ — Դե, էս վերջին քաղաքական դեպքերի հետ կապված, տղեքին, որ ձերբակալել են, շուտով զոն են տանելու, հարկավոր է զոնում զգուշացնել, որ տղեքին նեղություն չտան։ — Եկեք,- մռայլ նետեց Արտյոմը։ Արդեն մթնել էր, երբ հյուրերը եկան։ Երկուսը հայազգի ռուսաստանաբնակ քրեական հեղինակություններ էին, մեկը՝ <<օրենքով գող>> Սըլեն, նրանց ուղեկցում էր Հայաստանում <<օրենքով գող>> Քըստը։ Արտյոմը ողջագուրվեց եկողների հետ, հրավիրեց նստելու։ Եկողները ներկայացրեցին իրենց գալու նպատակ, ցանկությունը, որ Հայաստանի գողական աշխարհը լուր ուղարկի բոլոր կալանավայրերում իրենց մարդկանց՝ քաղաքական անհնազանդության բունտ կազմակերպած, կալանավորած տղաներին նեղություն չտան, լավ նայեն, քանի որ նրանց պայքարն արդար է, իշխանությունների դեմ է, որոնք երկիրը հասցրել են ծայրագույն վատ վիճակի։ Արտյոմը լուռ լսում էր եկածների բացատրություններն ու հիմնավորումները։ — Մի խոսքով, տղերքին պետք ա <<պադերժկա>> լինել,- իրենց խոսքն ավարտեցին նրանք։ Լռեցին, հարցական սպասում էին Ծյոմի խոսքին։ — Դուք գիտեք, չէ՞, ու՞ր եք եկել, ու՞մ մոտ, եւ դու նույնպես, Քըստ։ Ներկաները զարմացած իրար նայեցին։ — Այդ ի՞նչ հարց էր, Ծյոմ։ — Դե, քանի որ գիտեք՝ ուր եք եկել, ուրեմն, գիտեք նաեւ, որ ես <<օրենքով գող>> եմ, իսկ <<օրենքով գողը>> իրավունք չունի խառնվելու քաղաքականությանը, դա իր տարածքը չէ։ — Հա, բայց տղերքը սխալ բան չեն արել, նրանք, որպես մահապարտներ, գնացել են էդ քայլին՝ հանուն ժողովրդի, հանուն երկրի բարգավաճման։ — Նորից եմ կրկնում՝ գողը իրավունք չունի խառնվելու քաղաքականությանը, պետության գործերին։ — Ծյոմ, դու ճիշտ ես, քեզ հասկանում եմ, ես էլ ոչ պակաս գիտեմ գողական օրենքները, բայց հասկացիր, ժամանակները փոխվել են, հիմա կան նաեւ չգրված օրենքներ, հիմա ո՞վ ա հետեւում, պահում հին օրենքները, հիմա գողակականները երկիր են ղեկավարում, պատերազմի ելք են որոշում, իրենցը թելադրում, լավ ու վատ անում,- հակադարձեց հյուրը։ — Ես, ես եմ պահում,- ձեռքը կրծքին դրեց Ծյոմը,- ես դեմ եմ, որ գողը զենք կրի, շռայլություններ թույլ տա, խառնվի պետության գործերին, գողը պետությանը դեմ մարդ է, այսօրվա ընդդիմադիրը վաղը իշխանավոր է դառնալու, հասկանու՞մ եք, դառնալու է նույն իշխանավորը ու ինքն էլ մեզ՝ գողերիս բռնելու է։ Մի խոսքով՝ գողը չպետք է համագործակցի ո՛չ իշխանությունների, ո՛չ էլ հեղափոխականների հետ։ Քիչ լռելուց հետո շարունակեց. — Հետո մի այսպիսի հարց էլ կա. ասում եք, որ տղերքը իշխանափոխություն են ուզում, նրանց գործն արդար է, իսկ մենք չգիտենք, թե ինչպիսի՞ հակափաստարկներ ունի իշխանությունը, պետությունը։ Նրանք չեն դիմել մեզ, ո՛չ ընդդիմությունը, ո՛չ իշխանությունը, մենք չենք լսել երկու կողմերին, էլ ինչպե՞ս, այդ ո՞վ է որոշել, որ տղերքի գործն արդար է։ Այ, երբ դիմեին, լսեինք երկու կողմերի բերած փաստարկները, հիմքերը, <<սխոդկա>> կանեինք, կորոշվեր արդարը։ Նրանք մեր տարածք չեն մտել, մեզ չեն դիմել, չեն հարցրել, ուրեմն՝ իրենց հարցերը թող իրենք էլ լուծեն։ Քըստ, չեմ հասկանում, ի՞նչ կա մտքիդ,- նա դարձավ Քըստին,- էս հաստատ քո պլանն է, ու ասեմ, որ սխալ, կասկածելի, մեր օրենքներին դեմ պլան է։ Հանկարծ արագ ներս մտավ Սաքոն ու շշնջաց Արտյոմի ականջին։ — Դարպասի մոտ ոստիկանության երկու մեքենա կանգնեցին։ Համարյա նույն պահին էլ զանգ եկավ սեղանին դրված հեռախոսին։ Արտյոմը նայեց համարին, գլխով արեց Սաքոյին։ — Արտյոմ,- սենյակում տարածվեց տղամարդու խրոխտ ձայնը, գնդապետի ձայնն էր,- Արտյոմ, էդ հյուրերիդ ասա, որ մինչեւ կեսգիշեր ժամանակ ունեն՝ մեր հանրապետության սահմանները թողնելու համար, հակառակ դեպքում՝ կձերբակալվեն, ամենախիստ պատիժը կկրեն՝ մեր երկրի ներքին գործերին խառնվելու համար։ Դուք պետության հե՞տ եք ուզում խաղի մեջ մտնել։ Հեռախոսը անջատվեց։ Լարված լռություն տիրեց։ Արտյոմը նայեց Սաքոյին։ — Դրսում հարիֆներից ո՞վ կա, կանչիր այստեղ բոլորին։ Երեք տղաներ շարվեցին դռան մոտ։ Կռիսը սրանցից մեկն է, մտածեց նա ու ուշադիր զննեց շարվածների դեմքերը։ Մեկ շաբաթ առաջ այստեղ եկածը փախցրեց աչքերը։ — Մոտ արի,- մատով նրան կանչեց Արտյոմը։ — Հեռախոսդ դիր սեղանին։ Արտյոմը նկատեց, որ հեռախոսը դնելիս, տղայի ձեռքը դողում էր, նորից դարձավ Սաքոյին։ — Սաքո, ստուգիր, ունի՞ ուրիշ հեռախոս։ Սաքոն տղայի գրպանից հանեց, սեղանին դրեց երկրորդ հեռախոսը։ Արտյոմը ստուգեց մուտք ու ելք եղած զանգերը, հեռախոսը գցեց սեղանին։ — Պարզ է, սա է կռիսը։ Հանկարծ տղան չոքեց տեղում։ — Քերոբ, ներիր, ներիր, ես ամեն ինչ կպատմեմ, խնդրում եմ, Քերոբ, ներիր։ Արտյոմը չնայեց հեկեկացող տղայի կողմը, ատամների արանքից խուլ նետեց. — Սաքո, հեռացրեք կռիսին։ Տղայի թեւատակերից քաշ տալով, դուրս տարան։ Լարված լռությունը շարունակվում էր։ Ռուսաստանցի օրենքով գողը՝ Սըլեն, վեր կացավ։ — Դե, մենք այստեղ անելիք այլեւս չունենք, երկու ժամից Մոսկվա թռիչք կա, գնացինք, ամեն ինչ պարզ ա։ Արդեն մեքենայի մեջ Քըստը դիմեց մյուսներին. — Ասում էի, չէ՞, որ Ծյոմի մասին հակասող խոսակցություններ են պտտվում,- տեսնելով, որ մյուսները լուռ են, շարունակեց,- չէ՛, էս հարցը էսպես թողնել չի կարելի, հարկավոր է Ծյոմի հարցը դնել, տեսնենք <<սխոդկայի>> ժամանակ ի՞նչ կասեն։ — Հը՛մ,- քմծիծաղեց եկածներից մյուսը։ Հյուրանոցի մոտ, երբ մեքենայից իջան, Սըլեն դարձավ Քըստին։ — Ավելորդ քայլեր չանեք, Ծյոմը ճիշտ գող ա, էդ բամբասանքներին էլ վերջ տվեք։ — Ես չեմ որոշողը, ես ի՞նչ,- ուսերը վեր քաշեց Քըստը, բայց Սըլեի աչքից չվրիպեց վերջինիս տրամադրվածությունը։ — Քըստ, Ծյոմի գլխից հանկարծ մազ չպակասի։ Քըստը արդեն մի քանի օր էր, ինչ իր տեղը չէր գտնում։ Ծյոմը գլխից դուրս չէր գալիս։ Չէր կարողանում հասկանալ, ինչու՞ է ինքը խեղճանում Ծյոմի առաջ, ինչու՞ է միշտ վերջին խոսքը Ծյոմն ասում, իրեն էլ սխալ հանում, եւ ընդհանրապես, ո՞վ է Ծյոմը, էդ քնձռոտ հավաբնի ծնունդը, որ ինքը պիտի լինի որոշողը, իսկ Քըստը պետք է ենթարկվի նրա որոշմանը։ Այդ ինչպե՞ս է, որ երբեք ուրիշները չէին կարողանում իմանալ նրա մտքերը, հաջորդ քայլը: Ծյոմը կարողանում է կանխատեսել իրադարձությունները, անմիջապես ըմբռնում է շուրջը կատարվածը եւ կանխագուշակում, թե դա ինչի կհասցնի: Իսկ ինքը՞։ Նորից լցրեց կոնյակի բաժակը, կում արեց։ Չէ, այդպես չի կարող շարունակվել, կամ՝ ինքը, կամ՝ Ծյոմը։ Վերջնական որոշում ընդունած մարդու վճռականությամբ, ձայն տվեց միջանցքում կանգնած տղային։ — Կանչիր էստեղ Աշոտիկին։ Աշոտիկը, որպես թաղային հեղինակություն, մեծացել էր Քըստի ձեռքի տակ։ Նրա համար Քըստը Պապա էր, որ հանգիստ կարող էր ասել՝ գնա, մեռի, ու Աշոտիկը, առանց հարցեր տալու, կգնար մեռնելու։ Քառասուն տարեկան, բավականին տեսքով, ճարպիկ տղամարդ էր, երկու անգամ դատվել էր գողության, մեկ անգամ՝ սպանության փորձի համար։ Գաղութում իրեն արժանապատիվ էր պահել։ Քըստը վստահում էր նրան, բացի այդ, դուր էր գալիս այդ տղայի իրեն անվերապահ ենթարկվելը, շան հավատարմությունը ։ Երբ Աշոտիկը եկավ, Քըստը նստած էր նույն դիրքով՝ կոնյակի բաժակը ձեռքին։ — Նստիր,- նետեց տանտերն, ու եկողը հասկացավ, որ գործը լուրջ է։ — Թագադրվելու մտքից հետ չես կանգնե՞լ,- սեւեռուն նրան նայեց Քըստը։ — Չէ,- եղավ կարճ պատասխանը։ — Աշոտիկ,- Քըստը ծոր տվեց ասելիքը,- էդ գործն սկսելու լավ ժամանակն է, բայց... — Ի՞նչ բայց,- չհամբերեց դիմացինը։ — Բայց մեկը կարող ա խանգարել։ -Ո՞վ ա էդ մեկը։ Քըստը չէր շտապում պատասխանել, կոնյակով բաժակը պտտեցրեց ձեռքում։ — Ո՞վ ա,- նորից կրկնեց Աշոտիկը։ — Ծյոմը,- բաժակը սեղանին դրեց Քըստը,- Ծյոմն ա, նա քեզ կխանգարի։ Աշոտիկը մի պահ չգիտեր, ինչ ասել։ — Ստույգ պատճառ կա՞ էդպես մտածելու։ — Կա,- էլի խոսքը ծոր տվեց Քըստն ու սկսեց հիշեցնել, թե մի քանի ամիս առաջ, երբ հավաքվել էին մի կտոր հաց ուտելու, ինքը գովեստի խոսքերով ներկայացրեց Աշոտիկին, բայց Ծյոմը վերջինիս չկանչեց իրենց հետ, իրենց սեղանին նստելու, եւ երբ խմած Աշոտիկը սկսեց քաշքշել էն աղջկան, Ծյոմն իր թուլեքին հանձնարարեց՝ Աշոտիկից մաքրել օդը։ — Ծյոմը հիշաչար մարդ ա, նա քեզ սկզբից չսիրեց, մոռացի թագադրվելու մասին։ Որոշ ժամանակ երկուսն էլ լուռ էին, բայց փորձառու, խորամանկ գողը, հայացքը պատուհանից դուրս, ներքուստ անհանգիստ, սպասում էր դիմացինի արձագանքին, որ նա՛ լինի խոսողը։ — Ի՞նչ ես առաջարկում,- խոսեց Աշոտիկը։ — Ես առաջարկություն չունեմ,- նկատելի կեղծ անմեղությամբ ուսերը վեր քաշեց Քըստը,- քո ցանկությունն ա, կամ պիտի հասնես նպատակիդ, կամ ձեռ քաշես, ես չեմ որոշողը։ Աշոտիկը շարունակում էր լուռ նայել անորոշ կետի։ — Գնա, ախպերս, մտածի, գցի-բռնի, վերջնական որոշման արի։ — Ես վերջնական որոշել եմ, պետք է թագադրվեմ,- քիչ անց հաստատուն ասաց Աշոտիկը,- ասա, ի՞նչ պետք ա անեմ, ոնց ասես, էնպես կլինի։ — Լավ,- միանգամից աշխուժացավ գողն ու լցրեց բաժակները,- ուրեմն՝ խմենք քո գործի հաջողության կենացը։ Կեսգիշեր էր, որ Աշոտիկը դուրս եկավ Քըստի տանից։ Նստեց մեքենայի մեջ, հենվեց ղեկին, աչքի առաջ եկան Ծյոմն ու իրենց որոշած պլանը։ — Հաշվենք, որ Ծյոմի հարցերը լուծված են, գնում եմ Թիֆլիս,- ինքնագոհ ասաց բարձրաձայն, ու մեքենան տեղից պոկվեց։ Ամառային պայծառ օր էր, արեւը ժպտում էր, թռչունները առավոտվա իրենց ծլվլոցն էին գցել բակով մեկ։ Արտյոմը մտավ խոհանոց։ — Հաս, նայիր, սա մորս մատանին է,- անսովոր աշխուժությամբ ցույց տվեց ձեռքին բռնած կարմիր, մեծ քարով գեղեցիկ մատանին,- գողացված չէ, մորս նշանի մատանին է, պահել էր այն երազանքով, որ մի օր ես էլ հարսնացու կունենամ, ու նա սիրով մատանին կհագցնի իր հարսի մատը։ Խնդրում եմ, հիմա վերցրու, հագիր մատանին, ինձ շատ շտապ գործով տեղ կանչեցին, կվերադառնամ, երկար խոսելու, որոշելու բան ունենք։ Ասաց, վերցրեց կնոջ ձեռքը, մատանին հագցրեց մատին ու դուրս եկավ։ Հասմիկն անակնկալից երկար ժամանակ ուշքի չէր գալիս, անսպասելի հուզմունքից չգիտեր, ի՞նչ անել, ինչի՞ց սկսել, ի վերջո՝ նստեց, նախ մի կուշտ լաց եղավ, հետո երկար նայեց մատի մատանուն, ժպտաց, ծիծաղեց ինքն իրեն։ — Երեսուն տարի այս պահին սպասելուց հետո, 50 տարեկանում հարսնացու էլ դարձա, չգիտեմ՝ լա՞մ, թե՞ խնդամ։ Հետո արագ վեր կացավ, անցավ խոհանոցային իր գործերին, հիշեց, որ կաթը վերջացել է, պետք է գնա, մեկ փողոց այն կողմում գտնվող եզդու տանից թարմ կաթ բերի, Արտյոմը խանութից գնված կաթը չէր խմում։ Արտյոմը համարյա չէր լսում հավաքվածների զրույցը, ոչ էլ խմելու ցանկություն ուներ, շտապում էր՝ ժամ առաջ տուն գնալ, Հասմիկին պատմեր իր պլանի մասին։ Վերջապես խոսեր իր սիրուց, երկար տարիների իր չխամրող զգացմունքից, ասեր, որ վերջնական որոշել է՝ ընկերներին տեղյակ կպահի իր որոշմանը, կհրաժարվի իր ունեցած ամեն ինչից, անունից էլ, փառքից էլ, դավանած օրենքներից էլ ու Հասմիկի հետ կհեռանան երկրից, կգնան մի խուլ վայր, ընտանիք կդառնան։ Գուցե նույնիսկ Հասմիկը որոշի որդի՞ պարգեւել իրեն, ի՞նչ կա, արտասահմանում շատ կանայք են այդ տարիքում երեխա ունենում, այսօր դա խնդիր չէ։ Դե լավ, պարտադիր չէ, որ անպայման որդի լինի, թող աղջիկ լինի, ավելի լավ, մոր անունը կդնի վրան։ Տիեզերքում եղած իրենց տունը կտեղափոխեն այստեղ՝ Երկիր մոլորակ։ Այ, հիմա կհասնի տուն ու .... Տաքսին թեքվեց, մտավ իրենց փողոց։ Դեռ հեռվից նկատեց, որ Հասիկոն, երեք լիտրանոց բանկայով կաթը ձեռքին, մոտենում էր տան դարպասին։ Արեւի շողն ընկել էր բանկան բռնած նրա ձեռքին, ու մատին շողարձակում էր կարմիր քարով մատանին։ Արտյոմի սիրտը խլրտաց՝ Հասիկոյի մատին իր մոր նշանի մատանին էր փայլում։ Կանգնեցրեց տաքսին, գումարը տվեց վարորդին ու լայն ժպիտով գնաց դեպի Հասմիկը։ Հանկարծ փողոցի անկյունից բարձր արագությամբ դուրս թռավ մի մոտոցիկլ եւ ուղիղ նրանց վրա էր գալիս։ Արտյոմը հասցրեց նկատել, որ մոտոցիկլի վրայի մարդը դիմակով է, արագ Հասիկոյին քաշեց դեպի իրեն, նույն պահին էլ անցնող մոտոցիկլից կրակոց արձակվեց։ Կաթի բանկան ցխվեց, ու Արտյոմի աչքն ընկավ, որ Հասիկոյի փեշից իջնող կաթի մի շերտը կարմիր գույն առավ։ Նույն պահին էլ արձակվեց երկրորդ կրակոցը։ Արտյոմն զգաց, որ ծնկները ծալվեցին, բայց Հասիկոյին գրկից բաց չթողեց։ Արդեն գետնին էր, աչքն ընկավ երկնի կապույտ պատառիկին, որտեղ իր տունն էր, պարտեզում խաղացող երկու երեխաները դեպի իրեն վազեցին ու ձեռքով արեցին։ — Գալի՜ս ենք...երկուսով գալիս ենք,- երեխաներին ձեռքով արեց Արտյոմը։ Գնդապետ Ռուբիկ Եղոյանը առավոտից անհանգիստ էր, ինքն էլ չէր հասկանում, թե ինչու՞։ Որոշեց տուն գնալ, քիչ հանգստանալ։ Զանգեց կնոջը, որ հարցնի՝ ի՞նչ է պետք խանութից բերել։ — Լսեցի՞ր,- առանց իր հարցին պատասխանելու, անհանգիստ ասաց կինը,- ռադիոն հայտարարեց, որ քիչ առաջ իր տան դարպասի մոտ Արտյոմին են սպանել։ Գնդապետը ցնցվեց, զգաց, որ ղեկը փախչում է ձեռքից։ Մեքենան կանգնեցրեց, գլուխը դրեց ղեկին։ Քիչ հետո մեքենայի դիմապակու վրա թակոց լսեց, ծանրացած գլուխը մի կերպ բարձրացրեց։ Ճանապարհային ոստիկանության աշխատակիցն էր։ — Պարոն գնդապետ, ի՞նչ է պատահել, Ձեզ վա՞տ եք զգում, ինչո՞վ կարող եմ օգնել։ Գնդապետն իջավ ավտոմեքենայից, նստեց Ճանապարհային ոստիկանության ավտոմեքենան, դիմեց ոստիկանին։ — Քշիր Շենգավիթ, Ծյոմենց տուն։ Մեկ տարի անց։ — Պարոն գնդապետ, կարելի՞ է։ — Ներս եկ,- առջեւում դրված գրություններից գլուխը բարձրացրեց Ռուբիկ Եղոյանը,- նստիր, ի՞նչ կա։ — Կարեւոր ինֆորմացիա եմ ստացել, պարոն գնդապետ։ — Լսում եմ, Մեսրոպյան։ — Քիչ առաջ մեր մարդը հաղորդեց, որ երեկ Ծաղկաձորում քրեական հեղինակությունների հավաք է տեղի ունեցել, որին մասնակցել են նաեւ Ռուսաստանի Դաշնությունից եկած <<օրենքով գողեր>> Սըլեն, Արմենչոն։ Հավաքի ժամանակ Քըստը խոսք է գցել, որ հայաստանյան հեղինակություն Աշոտիկին առաջիկայում թագադրեն, բայց Սըլեն միանգամից դեմ է եղել, ասել է՝ դա ո՞վ է, ամեն քուչի ջեբկիրի <<օրենքով գող>> չեն թագադրի։ Ասում են՝ իբրեւ մեկը Սըլեի ականջին է հասցրել, որ Աշոտիկի ինչ-որ կատարած ծառայության դիմաց է Քըստը վիզ դրած, ցանկանում նրան գող կարգել, բացի այդ, Քըստի հիմիկվա քշած սեւ մերսեդեսը Աշոտիկի նվերն է։ Ի դեպ՝ ասում են, որ ժամանակին Ծյոմն էլ Աշոտիկին լավ աչքով չի նայել։ Այնպես որ, հիմա Աշոտիկը նեղացած է Քըստից, որ չի կարողանում իր խոստումը կատարել, մերսեդեսը հետ է ուզում, Քըստն էլ նրան երեք մատի կոմբինացիա է ցույց տվել, հիմա դրանք իրար են ուտում։ Ասում են՝ Սըլեն էլ շատ խիստ է խոսել Քըստի հետ։ Գնդապետը մտքերի մեջ ընկավ՝ այդ ո՞ր կատարած ծառայության համար է Քըստը ցանկացել վարձահատույց լինել։ — Լավ, ուրեմն այսպես, Մեսրոպյան, գնում ես ու խիստ հսկողություն սահմանում եւ՛ Քըստի, եւ՛ Աշոտիկի վրա, հսկողություն դնում նրանց տների մոտ։ Հավաքիր տղաներին, արագ կազմակերպեք, ինչ-որ պայթյունի հոտ եմ առնում։ Ռուբիկ Եղոյանի միտքը ինքնաբերաբար գնաց դեպի Արտյոմի սպանությունը։ Ռուսաստանցի օրենքով գող Սըլեն Երեւանում էր ծնվել, մեծացել, քաջածանոթ էր երեւանյան հոգեբանությանն ու հատկապես, գողական աշխարհի անց ու դարձին։ Ծյոմի սպանությունը խառը մտքերի տեղիք էր տվել։ Նա չէր մոռացել Ծյոմի հետ վերջին հանդիպումը, որից հետո անվստահությամբ էր լցվել Քըստի նկատմամբ, որքան էլ՝ վերջինս երդվում էր, որ այդ սպանությունից տեղյակ չէ։ Այս անգամ Սըլեն չէր շտապում Մոսկվա վերադառնալ։ Զանգեց Չարբախցի Ալիկին, պայմանավորվեցին հանդիպել։ Ալիկի համար էլ մեծ ցավ էր Ծյոմի սպանությունը, չէր կարողանում համակերպվել այդ մտքին։ Ո՞վ կարող էր դա անել, ու՞մ էր ցավեցրել Ծյոմը։ Բնականաբար անողը հենց իրենց միջից էր, իրենց շրջապատից, ում խանգարում էր Ծյոմի միանշանակ ընդունվելն ու հեղինակությունը, ունեցած հարգանքը։ Երկու <<օրենքով գողեր>> երկար, տարբեր կողմերից մի քանի անգամ արդեն քննարկել էին այդ հարցը, երկուսի կասկածներն էլ տանում էին դեպի Քըստը։ — Ալիկ, ինչու՞ ա Քըստը վիզ դրել Աշոտիկի համար, հարկավոր է պարզել։ Աշոտիկին երգացնելու մի հնար մտածիր։ Մի քանի օր ոստիկանության աշխատողները հետեւում էին Քըստի ու Աշոտիկի շարժին, բայց առանձնապես աչքի ընկնող որեւէ գրանցում չէր կատարվել։ — Ներս եկ, Մարտիրոսյան,- պատասխանեց Ռուբիկ Եղոյանը։ — Պարոն գնդապետ, մեկ ժամ առաջ մայրուղու վրա քրեական հեղինակություն Աշոտիկի մեքենան բախվել է բեռնատարին։ Մեքենայի ղեկին գտնվող Աշոտիկը մահացել է, հենց տեղում էլ պարզվել է, որ մեքենայի արգելակները ինչ-որ մեկի միջամտության շնորհիվ, չեն աշխատել։ — Այո՜,- ծոր տվեց գնդապետը,- դեպքը այնքան էլ անսպասելի չէ։ — Երեկ Աշոտիկը այս կնոջ հետ հինգը ժամ գտնվելիս է եղել Դիլիջանի հանգստյան տներից մեկում,- ավելացրեց Մեսրոպյանն ու գնդապետի սեղանին դրեց նկարներ, որտեղ Աշոտիկն էր՝ մի կնոջ հետ։ — Ո՞վ է այս կինը,- երկար նայելուց հետո հարցրեց գնդապետը,- իմացեք ո՞վ է, որտե՞ղ է ապրում։ Քիչ հետո Մեսրոպյանը նորից մտավ գնդապետի մոտ։ — Կենտրոնում մասնավոր բժշկական կլինիկայի տնօրենն է՝ Արաքսյա Պապոյանը։ Բժշկական կլինիկայի տնօրենի դռան մոտ մարդիկ նստած՝ իրենց հերթին էին սպասում։ Գնդապետ Եղոյանը նստեց եղած ազատ աթոռին։ Իր հերթը հասավ, մտավ ներս, հարգալից բարեւեց։ — Խնդրեմ, համեցեք, նստեք,- նրան դիմեց երիտասարդ, բավականին հաճելի տնօրենը, բժշկուհի Արաքսյան,- լսում եմ Ձեզ։ Գնդապետը անշտապ հանեց վկայականը, ներկայացավ։ Բժշկուհու դեմքը մթնեց։ — Ես Ձեզ մի քանի հարց ունեմ՝ կապված երեկ, ավտովթարից մահացած Աշոտ Սիմոնյանի հետ։ Նկատելով կնոջ հանկարծակի շփոթված վիճակը, շարունակեց. — Ես Ձեզ խոստանում եմ՝ այս խոսակցությունը կմնա մեր մեջ, ոչ ոք երբեւէ չի իմանա այս մասին, ես Ձեզ մոտ եմ եկել ուղղակի, որպես հերթական մի հիվանդ,- եւ նրա սեղանին դրեց նախորդ օրը Մեսրոպյանի բերած լուսանկարները։ Րոպեներ պահանջվեցին, որ բժշկուհին հավաքեր իրեն, ուշքի գար։ ԲԺՇԿՈՒՀԻ ԱՐԱՔՍՅԱ ՊԱՊՈՅԱՆԻ ՊԱՏՄԱԾԸ Աշոտի հետ ծանոթացել եմ երկու տարի առաջ։ Ամուսինս, որ ստեղծել, հիմնադրել էր այս կլինիկան, նոր էր մահացել։ Ես, երկու փոքրիկներիս հետ, ինձ կորցրել էի, իսկ կային մարդիկ, որ օգտվելով իմ վիճակից, ցանկանում էին կլինիկային տեր դառնալ։ Աշոտի հետ ինձ ծանոթացրեց իմ մի բարեկամը, ասաց, որ այս մարդը կօգնի, որ գործերը կարգավորեմ, կլինիկան չկորցնեմ։ Սկզբում տարակուսում էի, իմանալով Աշոտի ով լինելը, քանի որ նախկինում ես երբեւէ չէի շփվել քրեական միջավայրից որեւէ մեկի հետ, պատկերացում անգամ չունեի, թե ի՞նչ մարդիկ են նրանք։ Բայց այդ պահին ինձ մեկնված օգնող ձեռքը միայն նա էր, ես այլընտրանք չունեի։ Աշոտը օգնեց, որ փակեի կլինիկայի վրա հավաքված գումարային պարտքը, միջամտեց, որ կլինիկան խլել, իրենցով անողները մի կողմ քաշվեն, ինձ հանգիստ թողնեն։ Քիչ-քիչ ուշքի եկա։ Սկզբում Աշոտի հետ հազվադեպ էինք առանձին հանդիպում, կարելի է ասել, որ հետո էլ առանձնապես հաճախ չենք հանդիպել։ Նա բավական նրբանկատ մարդ էր, խուսափում էր այստեղ, կլինիկայում երեւալ, զգուշանում էր, որ իմ անվան վրա ստվեր չընկնի։ Հիմնականում հանդիպում էինք, երբ նա մի բանից դժգոհ կամ նեղված էր լինում։ Ասում էր, որ իր վրա դրական է ազդում իմ ներկայությունը, հանդիմանանքներս լսում էր լուռ կամ չէր պատասխանում, կամ ժպտում էր, թե՝ հա, նկատի կունենամ։ Այո, մի քանի օր առաջ միասին եղել ենք Դիլիջանում։ Շատ անտրամադիր էր, նեղված։ Սկզբում ոչինչ չէր խոսում։ Կոնյակ պատվիրեց, զգուշացրեցի, որ շատ է խմում, մենք դեռ քաղաք պետք է վերադառնանք, ձեռքը թափ տվեց, ասաց, որ զգացողություն ունի, որ իրեն քիչ կյանք է մնացել ապրելու, պիտի խմի։ Բնավորությունն իմանալով, խուսափեցի հարցեր տալուց, բայց ինքն սկսեց խոսել։ Այդ օրը առաջին անգամ նա պատմեց իր մանկությունից, թե ինչպես էր երազել բժիշկ դառնալ, մարդկանց կյանքը փրկել, քանի որ մայրը մահացել էր բժշկի սխալի հետեւանքով։ Հիշեց մորը, իր հետ կապված մոր երազանքները, որոնք այդպես էլ չիրականացան, ինքը դարձավ ոչ թե մարդկանց կյանք փրկող, այլ՝ կործանող, դարձավ մարդասպան։ Մի քանի դեպքեր հիշեց, հետո հիշեց ինչ-որ Ծյոմի, որի սպանության <<զակազը>> Քըստից ստանալով, քիլլեր էր վարձել Վրաստանից, Ծյոմին սպանել տվել, որովհետեւ այդպես էր պետք Քըստին, որովհետեւ Ծյոմը խանգարում էր Քըստի հեղինակությանն ու խնդիրներին։ Ու այսօր հասկացել է, որ ինքը ընդամենը գործիք է եղել Քըստի ձեռքին, վերջինս օգտագործել է իրեն, որ Քըստի դարդը իրեն թագադրելը չի եղել։ Անընդհատ կրկնում էր, որ սիրտը շատ վատ բան է վկայում։ Հասկանալի է, սիրտ էի տալիս նրան, բայց ես էլ էի խիստ անհանգիստ, որովհետեւ երբեք նրան չէի տեսել այդ վիճակում։ Եվ ահա, մեկ օր անց, լսում եմ այդ վթարի մասին, որ Աշոտը արդեն չկա, որ մեքենայի արգելակները կտրված են եղել, ինչի հետեւանքով էլ տեղի է ունեցել այդ վթարը։ Ես հասկացա, որ ինչ-որ մեկին պետք է եղել, որ Աշոտը կենդանի չլինի, մահանա։ Գնդապետը մեկ անգամ նորից հավաստիացրեց կնոջը, որ իրենց հանդիպումը կմնա երկուսի մեջ ու դուրս եկավ։ Քրեական հեղինակություն Աշոտիկի թաղմանը մեծ բազմություն էր հավաքվել։ Ոստիկանությունում որոշվում էր, թե ե՞րբ կարելի է կայծակնային արագությամբ գործողություն սկսել հավաքված հեղինակությունների նկատմամբ, բերման ենթարկել։ Ի վերջո, որոշվեց։ Հենց գերեզմանատան մուտքի մոտ, ձերբակալվեցին մի քանի մարդիկ, որոնց մեջ էին նաեւ Սըլեն, Չարբախցի Ալիկն ու Քըստը։ Արդեն ոստիկանական բաժնում գնդապետ Եղոյանը երեկոյան Սըլեին մի քանի հարց տալուց հետո ասաց։ — Դու ՌԴ-ի քաղաքացի ես, մեկ օր ժամանակ, որ թողնես Հայաստանի սահմանները։ Երբ Սըլեն մոտեցավ դռանը՝ դուրս գալու, գնդապետը կանգնեցրեց նրան։ — Ի դեպ՝ Քըստի հանձնարարությամբ Աշոտիկն է կազմակերպել Ծյոմի սպանությունը, որի համար էլ, որպես վկա, նա հատուցեց իր կյանքով։ Սըլեի դեմքը սեւացավ, նա մի քայլ հետ եկավ։ — Քըստը կպատժվի օրենքով։ Գնդապետն ու օրենքով գողը երկար ու սեւեռուն իրար աչքերի մեջ նայեցին։ — Արտյոմն իմ մանկության ընկերն էր,- շշուկով ասաց գնդապետ Ռուբիկ Եղոյանն ու իջեցրեց գլուխը, որ դիմացինը չնկատի իր թաց աչքերը։


text: Դեպքեր Նոյեմբեր 8 - Ֆրանսիայի սենատը ընդունեց 1915 թ. հայկական ցեղասպանության բանաձեւը Ծնունդներ Մահեր Հուլիսի 28 - Արմենուհի Սրապյան, հայ խորհրդային բանասեր, բնագրագետ։ Բանասիրական գիտությունների դոկտոր (1974) Ջուլիետ Մատինյան, հայ դերասանուհի, ռեժիսոր եւ արձակագիր Հունվարի 19 - Բորիս Խաչատուրով, օդաչու-հրամանատար, Հայաստանի բանակի գնդապետ (1998), Արցախյան ազատամարտի մասնակից։ Հունվարի 19 - Վլադիմիր Խաչատրյան, հայ օդաչու-հրամանատար Մարտի 28 - Կարպ Դոմբաեւ, ջութակահար, մանկավարժ Մայիսի 24 - Օլեգ Եֆրեմով, ռուս խորհրդային դերասան եւ ռեժիսոր Հունիսի 3 - Մերտոն Միլլեր, ամերիկացի ականավոր տնտեսագետ, Նոբելյան մրցանակի դափնեկիր՝ ֆինանսական էկոնոմիկայի տեսության վերաբերյալ աշխատությունների համար (1990)։ Հունիսի 21 - Ալան Հովհաննես, կոմպոզիտոր (ծ. 1911) Հուլիսի 21 - Վլադիմիր Բաղիրով (Բաղիրյան), ԽՍՀՄ-ը, այնուհետեւ Լատվիան ներկայացրած հայազգի շախմատիստ, գրոսմայստեր, ինժեներ-մեխանիկ Օգոստոսի 12 - Գառզու, հայտնի նկարիչ (ծ. 1907 թ.) Հունիսի 30 - Վահէ Օշական - սփյուռքահայ բանաստեղծ, արձակագիր (ծ. 1922) Հոկտեմբերի 14 - Շավարշ Մարգարյան, հայ խորհրդային տնտեսագետ 2000 Տարեթվեր


source: fineweb

text: Ատոմային Էներգիայի միջազգային գործակալությունը (ԱԷՄԳ) հայտարարել է, թե Իրանը ամբողջությամբ կատարում է միջուկային համաձայնագրի իր պարտավորությունները։ ՄԱԿ-ն էլ նշել է, որ Իրանի կողմից ուրանի հարստացման մակարդակը համապատասխանում է համաձայնագրի դրույթներին։ Հիշեցնենք, ըստ պայմանագրի, ՄԱԿ-ի փորձագետներին թույլ կտրվի մուտք գործել Իրանի բոլոր այն վայրերը, որտեղ հնարավոր է միջուկային զենք պահվի կամ մշակվի, Թեհրանն էլ կսահմանափակի իր միջուկային ծրագիրը եւ կազատվի արեւմտյան պատժամիջոցներից:


Փաստաթղթեր ՀՀ նախագահի հրամանագրերը Գ. ԿԱՎԱԼԻԵՐԻԻՆ ԵՐԱԽՏԱԳԻՏՈՒԹՅԱՆ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանում Համաշխարհային ոսկերչական համադաշնության ծավալած գործունեության, ինչպես նաեւ հայ ոսկերչական ու ոսկեգործական ավանդույթներն աշխարհում արժանվույնս ներկայացնելու համար Համաշխարհային ոսկերչական համադաշնության նախագահ Գայետանո ԿԱՎԱԼԻԵՐԻԻՆ (ԻՏԱԼԻԱ) պարգեւատրել Երախտագիտության մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2016թ. Հոկտեմբերի 21 Երեւան ՆՀ- 1113 -Ա


Լրատվություն Շնորհավորական ՀՀ Նախագահ Սերժ Սարգսյանի շնորհավորական ուղերձը Տեղական ինքնակառավարման օրվա առթիվ 10.11.2014 Ջերմորեն շնորհավորում եմ տեղական ինքնակառավարման մարմինների բոլոր ներկայացուցիչներին Տեղական ինքնակառավարման մասնագիտական տոնի կապակցությամբ: Անցած տասնութ տարիների ընթացքում Հայաստանում տեղական ինքնակառավարման համակարգը ոչ միայն հասցրել է ձեւավորվել եւ կայանալ, այլեւ հաջողությամբ շարունակում է կերտել է իր պատմությունը: ՏԻՄ-երը պետության կառավարման համակարգի կարեւորագույն բաղկացուցիչներից են: Փորձով ստուգված ճշմարտություն է, որ ժողովրդավարական պետությունն ուժեղ է հատկապես իր ուժեղ համայնքներով, եւ երկրի կայունությունը հիմնվում է նաեւ համայնքների զարգացածության ու կազմակերպվածության վրա: Տեղական ինքնակառավարումը, լինելով պետության կարեւոր ինստիտուտներից մեկը, նաեւ քաղաքացիների համար իրական հնարավորություն է՝ իրացնելու իրենց իրավունքները, ապահովելու նրանց մասնակցությունը հիմնարար հարցերին լուծում գտնելու գործընթացներում, զարգացնելու ինքնակազմակերպումն ու նախաձեռնողականությունը: Կրկին շնորհավորելով տոնի առթիվ՝ ՏԻՄ բոլոր ներկայացուցիչներին մաղթում եմ հաջողություններ եւ հաստատակամություն իրենց պատվաբեր եւ պատասխանատու գործում:


text: ԵՐԵՎԱՆ – Մայրաքաղաքում խուճապային իրավիճակ է, որովհետեւ այս առավոտ քաղաքացիներին չեն տեղեկացրել քանի տղա եւ քանի աղջիկ է ծնվել Երեւանում։ Հետեւելով քաղաքապետարանի լրահոսին, քաղաքացիները ամեն օր գրեթե նույն ժամին ստանում էին այդ չափազանց կարեւոր տեղեկությունը. իսկ այսօր արդեն 5 ժամից ավել է ոչ մի լուր չկա։ Չնայած քաղաքապետարանի դիմաց հավաքված քաղաքացիները պնդում են, որ իրենց ցույցը խաղաղ բնույթ է կրում, ոստիկանությունը ուժեղացրել է հսկողությունը այդ տարածքում։ Ծննդային ակտիվիստ Անահիտը նշեց. «Չի կարելի մարդկանց անտեղյակ պահել։ Առավոտվանից չգիտեմ ինչ մտածել՝ 35 տղա եւ 28 աղջիկ է ծնվել թե՞ հակառակը։ Ինչու՞ են ինձ տանջում»։ Մեկ այլ քաղաքացի՝ 37 ամյա Արմենը սպառնացել է անձամբ գնալ ծննդատներ եւ հաշվել երեկ ծնված երեխաների քանակը, եթե մոտակա ժամերի ընթացքում նորություն չլինի։ Քաղաքապետարանի ներկայացուցիչը խոստացավ հաղորդել ծնված երեխաների քանակը, միայն մեկ պայմանով՝ եթե քաղաքացիները ապամոնտաժեն կառուցված բարիկադները եւ վերադառնան տներով։ «Մեզ հետ շանտաժի լեզվով չի կարելի խոսել։ Տեղեկությունը կհայտարարվի, բայց ժամանակ է հարկավոր», – ցուցարարների սուլոցի ներքո հայտարարեց քաղաքապետարանի խոսնակ Գնունի Ամիրյանը։ Երեւանի ընդդիմադիր ավագանի Ստյոպա Սաֆարյանը նույնպես խնդրեց ցուցարարներին խուճապի չմատնվել՝ խոստանալով շուտափույթ ճշտել տեղեկությունները։ «Անթույլատրելի է քաղաքացիներից թաքցնել այդ տեղեկությունը, բայց այս պահին բոլորին խնդրում եմ սթափվել եւ կտրուկ քայլերի չդիմել։ «Բարեւ, Երեւան» դաշինքն էլ է գտնում, որ հենց այնպես այդ տեղեկությունը չէր թաքցվի, բայց ժամանակ է պետք հասկանալու ինչ է տեղի ունեցել», – հորդորեց Սաֆարյանը։


text: Այց ծննդատուն Ս. Աստվածածնի տոնին ընդառաջ Օգոստոսի 13 -ին՝ Ս. Աստվածածնի Վերափոխման տոնի առթիվ, Արարատյան Հայրապետական թեմի մի խումբ երիտասարդներ երիտասարդաց միությունների համակարգող Տ. Պետրոս ավագ քահանա Մալյանի գլխավորությամբ այցելեցին «Աստղիկ» բժշկական կենտրոն: Այցելուները կենտրոնի նորածինների եւ մայրության բերկրանքին սպասող 35 կանանց մկրտության սրբիչներ, օրհնված խաչեր, նարոտներ եւ թերթոններ նվիրեցին: Տեր հայրը երիտասարդների հետ շրջեց սենյակներով, ներկայացրեց Վերափոխման տոնի եւ Մկրտության խորհուրդը, օրհնեց բոլոր նորածիններին, նրանց մայրերին ու հղի կանանց՝ հորդորելով չհետաձգել մանուկների մկրտությունը։ «Այստեղ մայրերը ֆիզիկական ծնունդ են տալիս իրենց զավակներին, սակայն գոյություն ունի նաեւ հոգեւոր ծնունդ, որը Մկրտությունն է։ Շնորհավորում եմ բոլոր մայրերին: Վաղը մենք նշելու ենք Աստվածամոր վերափոխման տոնը, ով բոլոր մայրերի մայրն է, թող Աստվածամոր բարեխոսութունը լինի մեր մայրերի եւ մեր ազգի հետ»,- ասաց Տեր Պետրոս ավագ քահանա Մալյանը։ Արարատյան Հայրապետական թեմի առաջնորդական փոխանորդ Գերաշնորհ Տ. Նավասարդ արքեպիսկոպոս Կճոյանի օրհնությամբ թեմի երիտասարդաց միությունների անդամներն այս նախաձեռնությամբ ծրագրել են Ս. Տիրամորը նվիրված բոլոր տոներին այցելել ծննդատներ ու պոլիկլինիկաներ՝ Մկրտության խորհուրդը փոխանցելով նորածիններին ու նրանց ընտանիքներին: Արարատյան Հայրապետական թեմի տեղեկատվական բաժին


Nshanag: ԱՄԱԼԻԱ ԾՈԾԱՆ - 1 - Ս.Դ.ԳՐԻԳՈՐԵԱՆ ԱՄԱԼԻԱ ԾՈԾԱՆ - 1 - Ս.Դ.ԳՐԻԳՈՐԵԱՆ Իրերայաջորդ վեց բաժիններով պիտի հրապարակենք Սեդա Գրիգորեանի ԱՄԱԼԻԱ ԾՈԾԱՆ իրական կեանքէ առնուած պատմուածքը:Գնահատելի շորթ սթորի՝ եւ նիւթով եւ ոճով: 5 Հոկտեմբեր, 1991։ Պէյրութ - Դամասկոս - Երեւան։ Ոդիսական ճամբորդութիւն։ Առաջին անգամ ըլլալով ոտք կը կոխեմ հայրենի հող՝ իբրեւ Երեւանի Պետական Համալսարանի ուսանող։ Դասերը թէեւ ամիսէ մը ի վեր սկսած են, բայց իմ կեցութեանս վայրը չէ ճշդուած տակաւին։ Սկզբունքով պէտք է հաստատուիմ Համալսարանին պատկանող Բ. Նորքի (2րդ Մասիւ) հանրակացարաններէն թիւ 4 մասնաշէնքի երկրորդ կամ երրորդ յարկի սենեակներէն մէկուն մէջ։ Իրողական գետնի վրայ սակայն, ամբողջ տասը օրէ ի վեր կը թափառիմ ապարդիւն։ Երեւանի մէջ ո՛չ ազգական, ոչ ալ յարմարութիւններ ունեցող բարեկամներ ունիմ։ Կը գիշերեմ հոս-հոն, նոր դասընկերներու կարգադրութեամբ, եւ ուրեմն ամէն օր պէտք է հասնիմ Համալսարան՝ ինծի անծանօթ ճամբաներէ, որովհետեւ հանրակացարանին պարէտը (ռուսերէն՝վարիչ) Հայաստան հասնելուս երրորդ օրն իսկ «բղաւած» էր երեսիս. - Աղջի՛, հլա մի կերպ եոլա գնա՛, հիմի դատարկ սենեակ չկա՜յ... Սփիւռքահայ ուսանողներուն եթէ մտիկ ընես, երկրորդ յարկն իսկ չորս ազատ սենեակներ կան, բայց պարէտը չի լսեր քեզ, այլ կը գոռայ նոյն թոնով.- - Չունե՛մ ասի չէ՜... դատարկ սենեակ չունե՛մ, չե՞ս հասկանում ինչ ա՜... Քանի մը օրուան ծանօթութիւնս տեղացի բարեկամուհիիս՝ Լիայի հետ, լուծում բերաւ թափառական վիճակիս.- - Արի մի սենեակ վարձի, մինչեւ Հանրակացարանում տեղ դատարկուի... Այդպէս ալ եղաւ։ Փրոսփէքթի •գլխաւոր շուկային կռնակի բարձրայարկ շէնքերէն մէկուն մէջ բնակող Լիան կեցութիւնս ապահովեց իրենց տան մօտ •գտնուող սեփական բնակարանի մը մէջ, ուր կ'ապրէր 70 տարեկան Ամալիա ծոծան (ռուսերէն՝ մօրքուր), Լիային դրացուհիին մայրը. - Ամալիա ծոծան թոշակի ելած կուլտուրական (ռուսերէն՝ քաղաքակրթուած) կին է։ Գիշերները մենակ չքնելու համար հաւանեց որ մօտը մնաս։ Անկողնում պառկած է, ամառը ընկաւ, եւ կոնքի ոսկորը վնասուեց։ Առանց էդ էլ նա արդէն հիւանդ կին է։ Հիմի էլ չի կարողանում քայլել։ Հարեւանուհուս մայրն է, նա է խնամում մօրը։ Ամբողջ օրը աղջիկը կը մնայ մօր մօտ, բայց •գիշերները •գալիս է տուն։ Հօ նա էլ ընտանիքի տէր է, ամուսին-երեխայ ունի։ Էսպէս յարմար կÿըլլի։ Ամալիա ծոծան •իշերները մենակ չի մնայ, դու էլ մի առժամանակ քնելու տեղ կÿունենաս։ Հենց Քաղաքի կեդրոնում էլ կը լինես, հեշտութեամբ կարաս թրելըպիւսով (ռուսերէն՝ ելեկտրական փոխադրակառք) Համալսարան գնալ, շուկան էլ մօտդ ա, ինչ ուզում ես կարաս եփել-ուտել։ Մի բանի էլ որ կարիք ունենաս՝ մեզ դիմելու չքաշուես,- կարգադրեց Լիան։ Նոյն գիշերն իսկ քանի մը պայուսակ շալկած, տեղատարափ անձրեւին հետ յայտնուեցանք Ամալիա ծոծային դրան սեմին։ Մետաղեայ ձայն մը լսուեցաւ ներսէն. - Մտէ՛ք, մտէ՛ք, դուռը բաց ա։ Լիան ու ես հրեցինք դուռը եւ կոխեցինք տախտակամածը։ Տան խոհանոցն էր՝ ջերմ ու լուսաւոր։ Անդին՝ սենեակին ձախին պառկած էր սպիտակ մորթով, նիհարակազմ, կլոր դէմքով կին մը, որուն դիմագծերը թէեւ տարիներու բեռան տակ կնճռոտած էին, բայց չէին կորսնցուցած իրենց նրբութիւնը։ Կնոջ աչքերը սառած էին, •գրեթէ անկենդան, որովհետեւ ան իր ուշադրութիւնը աւելի մեր ձայնին կեդրոնացուց, քան մեր դէմքերուն։ Ամալիա ծոծան թեթեւ մը բարձրացաւ, «ախ» մը քաշեց, ապա բարձին տակէն դուրս բերաւ հնամաշ ակնոց մը, զետեղեց աչքերուն, «էսպէս աւելի լաւ ա» մրթմրթաց եւ ձեռքով նշան ըրաւ, որ նստինք անկողինին մօտ դրուած սեղանին զոյգ աթոռներուն, «համեցէք, համեցէք» ըսելով։ Բարեւելէ եւ որպիսութիւն հարցնելէ ետք Լիան զիս ներկայացուց կնոջ. - Ծոծա, էս էն աղջիկն ա, որի մասին խօսել էի քեզ, Պէյրութից ա, եկել ա Համալսարանում սովորելու։ Ծոծան թեթեւ մը ժպտաց, ապա իմ կողմս դառնալով հարցուց. - Պա անո՞ւնդ ոնց ա, ազիզ ջան։ - Սեդա, Գրիգորեան Սեդա,- պատասխանեցի վախվխելով։


source: CulturaX

text: 02.08.2016 10:29 Ձերբակալվածներին պահելու վայրեր Հուլիսի 31-ին ՀՀ ոստիկանության համակարգի ձերբակալվածներին պահելու վայրերում վերահսկողություն իրականացնող հասարակական դիտորդների խմբի պաշտոնական կայքէջում՝ www.policemonitoring.org, զետեղվել է հրապարակում, ըստ որի` 31.07.2016 թ. դիտորդների խումբը, երբ ցանկացել է մոնիթորինգ իրականացնել ոստիկանության Երեւան քաղաքի վարչության ՁՊՎ-ում, հանդիպել է խոչընդոտի` հարակից տարածքը ոստիկանության ստորաբաժանումների կողմից փակված լինելու հետեւանքով:


Լրատվություն Շնորհավորական Նախագահ Սերժ Սարգսյանի շնորհավորական ուղերձը կանանց տոնի կապակցությամբ 08.03.2010 Կանանց այս գեղեցիկ տոնի կապակցությամբ դիմում եմ մեր մայրերին, տիկնանց, քույրերին, դուստրերին եւ գործընկերուհիներին` առանձնահատուկ գնահատանքի ու մեծարանքի խոսք հղելով նրանց: Սրտանց եւ սիրով շնորհավորում եմ ձեզ, սիրելի ́ կանայք, գարնանային հիասքանչ տոնի կապակցությամբ: Մեր ժողովուրդը մշտապես մեծարել է կնոջը: Պատմության ամենածանր պահերին անգամ կանայք յուրօրինակ ապավեն են դարձել, հույս ու հավատ ներշնչել մեր ժողովրդին: Այսօր դժվար է գտնել որեւէ բնագավառ, որտեղ չզգացվի կանանց նրբաճաշակ եւ քնքուշ ներկայությունը, նրանց գործունեության աներկբա հետքը: Հայաստանի կանայք պատվով շարունակում են կրթել, դաստիարակել, ստեղծել, ստեղծագործել, պաշտպանել ու բժշկել: Շարունակում են անվիճելի նպաստ բերել մեր արժեքները, կարելիի ու անկարելիի մասին, ընտանիքի, օջախի մասին պատկերացումներն ամրապնդելու եւ զավակներին փոխանցելու գործին: Սիրելի ́ կանայք, Կրկին շնորհավորում եմ ձեզ Կանանց տոնի կապակցությամբ: Թո՛ղ սերը, ջերմությունն ու երջանկությունը միշտ լինեն ձեր ուղեկիցը: a88


Նանոր Հովհաննիսյան: Իմ ընկեր Նեսոն Ամառվա լուսնյակ գիշերները մեր դռան գերանների վրա շուրջբոլոր նստոտում էինք, հիացած պլշում Նեսոյի` ոգեւորությունից գեղեցկացած դեմքին։ Ու պատմում էր նա Հուրի փերիներից, Զմրուխտ Ղուշից, Լիս ու մութ աշխարհից... - Նեսո ջան, Նեսո, հիմի էլ Կուր Թագավորի հեքիաթը պատմի, հիմի էլ Թութի ղուշի հեքիաթը պատմի... հիմի էլ Քաչալի ու Քոսակի հեքիաթը պատմի... Էնպես պատահեց, որ մեր գյուղում ուսումնարան բաց արին։ Ինձ ուսումնարան տվին, ինձ հետ էլ մի քսան-երեսուն երեխա։ Ամեն մի երեխի համար տարեկան երեք ռուբլի վարձ էին ուզում. էս պատճառով էլ գյուղի երեխաներից շատերը, որոնց ծնողները չէին կարող տարեկան երեք ռուբլի տան, մնացին դուրսը։ Դուրսը մնացին եւ իմ խաղընկերների մեծ մասը, նրանց հետ եւ Նեսոն։ Առաջին անգամն էր, որ մեզ ջոկում էին իրարից եւ ջոկում էին ուսումնարանն ու վարժապետը, առաջին անգամն էր, որ մենք գլխի էինք ընկնում, թե մինս ունեւոր ենք, մյուսս աղքատ։ Դեռ էսօր էլ ականջումս է Նեսոյի լացի ձենը, որ իրենց դռանը թավալ գալով գոռում էր, թե` ես էլ եմ ուզում ուսումնարան գնամ։ Եվ դեռ ականջումս է նրա հոր ձենը, որ կանչում էր. «Կա ո՜չ, կա ո՜չ, ա՛յ ոչ ու փուչ, որտեղի՞ց տամ... Երեք մանեթ ունենամ` կտանեմ, հացի կտամ, կբերեմ կուտեք, հրես մնացել եք սոված նստած. կա ո՛չ...» Նեսոն ու մյուս դուրսը մնացած ընկերներս գալիս էին ուսումնարանի շեմքում հավաքվում` մեզ մտիկ անում, բայց վարժապետը թող չէր անում, էնտեղից քշում էր։ Դասամիջոցներին խաղի ժամանակ էլ չէր թողնում մեզ հետ խաղան, ասում էր` կողմնակի, օտար երեխաները իրավունք չունեն աշակերտների խաղերին խառնվելու։ Եվ նրանք գնում էին ուսումնարանի պատի տակին նստոտում` սպասում էին մինչեւ դասներս վերջանար, որ միասին գնայինք։ Նեսոն ու հին ընկերներս իմացել էին, թե վերադարձել եմ, առավոտից եկել էին մեր տան չորս կողմը պտտվում էին ու պատատակերիցը ծիկրակում։ Դուրս եկա, գնացի մոտեցա։ Չեմ հիշում ինչպես բարեւեցինք, միայն էն է միտս մնացել, որ նրանք էլ առաջվա նման մտերիմ ու համարձակ չէին ինձ հետ։ Ամենից առաջ ուշադրություն դարձրին իմ շորերի վրա։ Նեսոն մինչեւ անգամ իմ աշակերտական կարճ բլուզն ակնարկելով մի սրախոսություն արավ, մյուսներին դառնալով` ասավ. «Կասենաս` պոչատ կաչաղակ ըլի...»։ Նրանք ծիծաղեցին։ Ես վշտացա, բայց բան չասացի։ Ապա թե Նեսոն ձեռքը քսեց իմ շորերին, նրան հետեւեցին մյուսները ու զարմանք հայտնեցին, թե ինչ փափուկ են։ Էդ օրը առաջին անգամն էր, որ ես էլ ուշք դարձրի նրանց շորերի վրա ու նկատեցի, թե ինչքան էին կեղտոտ ու պատռտված։ Եվ առհասարակ մեր ամբողջ գյուղը թվաց աղքատ ու կեղտոտ։ Երկու տարուց հետո էստեղից էլ հերս ինձ տարավ մեծ քաղաք, ավելի մեծ ուսումնարան։ Երբ էնտեղից էլ վերադարձա` իմ առաջվա խաղընկերները, որ արդեն մեծ տղերք էին, եկան բարեւեցին մյուս գյուղացիների նման ու նրանց հետ էլ հեռու կանգնեցին։ Միայն մի անգամ, խոսակցության մեջ, երբ ուրիշները ինձ հարցնում էին, թե հիշո՞ւմ եմ արդյոք, որ միասին կարգում էինք, Նեսոն էլ հարցրեց թե` «Միտդ ա, որ ձեր դռան գերանների վրա գիշերները հեքիաթ էինք ասում...»։ - Վա՜, ի՞նչպես չի միտս... Մի՞թե կմոռանամ։ Էդ իմ մանկության ամենալավ հիշողություններից մինն է,- պատասխանեցի ես։ Իսկ քաղաք վերադառնալու ժամանակ էնպես պատահեց, որ Նեսոյի հոր ձին վարձեցինք, որ ես հեծնեմ։ Նեսոն էլ պետք է ձիու հետ ոտով գար։ Եվ երբ ճանապարհ ընկանք, ես ձիու վրա, իսկ Նեսոն իր ցնցոտիներով ու պճեղները դուրս պրծած տրեխներով ոտքով` ձիու ետեւից, ինձ սաստիկ ծանր եկավ։ Մի քիչ անցնելուց հետո հայտնեցի, թե ես ոտով գնալն ավելի եմ սիրում քան ձիով, ու ձիուց իջա։ Եվ այնուհետեւ կամ միասին ոտով էինք գնում, կամ հերթով էինք ձի նստում։ Նեսոն սրա վրա ուրախացավ, բայց նկատեցի, որ նա իմ արածը վերագրում է ոչ թե իմ բարեսրտությանն ու ընկերական զգացմունքին, այլ իմ հիմարությանը։ Ես վշտացա իմ մեջը, բայց ավելի մեծ վիշտը առաջս էր։ Ճանապարհին մի տեղ իջանք, հանգստացանք ու հաց կերանք։ Ձմերուկ ուտելու ժամանակ իմ գրպանի դանակը հանեցի տվի Նեսոյին, որ ձմերուկը կտրի։ Ճամփա ընկնելու ժամանակ դանակը կորավ։ Նեսոն պնդում էր, թե դանակն ինձ տվավ, գրպանս դրի։ Ես թեեւ լավ գիտեի, որ ինձ չէր տվել, բայց գրպաններս ման եկա ու ճանապարհ ընկանք։ Ես պարզ նկատեցի, որ նա իմ դանակը տակով արավ, վերջն էլ ուրիշները տեսել էին ձեռին։ Եվ ճանապարհ ընկանք սրտումս մի ծանր վիշտ, որ ոչ թե դանակս եմ կորցնում, այլ մի ուրիշ շատ թանկագին բան, որ Նեսոյի համար անհասկանալի էր... Իսկ երբ տեղ հասանք, ու Նեսոն պետք է ետ վերադառնար` ես նրա համար մի ալխալուղացու առա նվիրեցի, բացի ձիու վարձը, իսկ նա ինձ դիմեց թե` «Բա մի չայի փող չես բաշխո՞ւմ...»։ Ես սաստիկ ամաչեցի ու էդ չայի փողն էլ տվի։ Բայց նրանից հետո, ամեն անգամ, երբ հիշում էի իմ մանկության օրերը եւ էն երեկոները, գերանների վրա, լուսնյակի տակ նստած մեր խումբը ու Նեսոյին` հեքիաթ ասելիս, ամեն անգամ սիրտս լցվում էր ցավով ու ափսոսանքով։ - Նեսոն աղքատ է... Նեսոն տգետ է... Նեսոն լցված է գյուղական չարքաշ կյանքի դառնություններով... Նա էլ եթե ուսում առներ, կրթվեր, ապահով լիներ` լավ մարդ կլիներ, գուցե ինձանից էլ շատ ավելի լավը... Այժմ Նեսոյին հիշելիս միշտ էսպես եմ մտածում ու աշխատում եմ արդարացնեմ, լավացնեմ ու նորից սիրեմ էնպես, ինչպես սիրում էի էն ժամանակ։ Ուզում եմ` շարունակ էն խաղաղ, աստղալի լուսնյակ գիշերների Նեսոյի պատկերը լինի աչքիս առաջին, մտքիս միջին, բայց չի լինում, էլ չի լինում. իսկույնեւեթ առաջ է գալիս մի ուրիշ պատկեր, մի շատ ամոթալի ու ցավալի պատկեր։


Լրատվություն Շնորհավորական 27.08.2014 / Նախագահ Սերժ Սարգսյանը շնորհավորական ուղերձ է հղել Մոլդովայի Նախագահ Նիկոլաե Տիմոֆտիին Նախագահ Սերժ Սարգսյանը շնորհավորական ուղերձ է հղել Մոլդովայի Հանրապետության Նախագահ Նիկոլաե Տիմոֆտիին՝ երկրի ազգային տոնի՝ Անկախության օրվա կապակցությամբ: 25.08.2014 / Նախագահ Սերժ Սարգսյանը շնորհավորական ուղերձ է հղել Ուկրաինայի Նախագահ Պյոտր Պորոշենկոյին Նախագահ Սերժ Սարգսյանը շնորհավորական ուղերձ է հղել Ուկրաինայի Նախագահ Պյոտր Պորոշենկոյին՝ երկրի ազգային տոնի՝ Անկախության օրվա կապակցությամբ: 215b 25.08.2014 / Նախագահ Սերժ Սարգսյանը շնորհավորական ուղերձ է հղել Ուրուգվայի Նախագահ Խոսե Ալբերտո Մուխիկա Կորդանոյին Նախագահ Սերժ Սարգսյանը շնորհավորական ուղերձ է հղել Ուրուգվայի Արեւելյան Հանրապետության Նախագահ Խոսե Ալբերտո Մուխիկա Կորդանոյին՝ երկրի ազգային տոնի՝ Անկախության օրվա կապակցությամբ: 17.08.2014 / Նախագահ Սերժ Սարգսյանը շնորհավորական ուղերձ է հղել Ինդոնեզիայի Նախագահին Նախագահ Սերժ Սարգսյանը շնորհավորական ուղերձ է հղել Ինդոնեզիայի Հանրապետության Նախագահ Ջոկո Վիդոդոյին՝ երկրի ազգային տոնի՝ Անկախության օրվա առթիվ: 16.08.2014 / Նախագահը շնորհավորական ուղերձ է հղել հայ տանկիստներին՝ Տանկային բիաթլոնի աշխարհի առաջնության արդյունքում փոխչեմպիոն դառնալու առթիվ Նախագահ Սերժ Սարգսյանն այսօր շնորհավորական ուղերձ է հղել հայ տանկիստներին՝ Տանկային բիաթլոնի աշխարհի առաջնության արդյունքում փոխչեմպիոն դառնալու կապակցությամբ: «Տանկային բիաթլոնի առաջնության հայկական անձնակազմի սիրելի տղաներ, Շնորհավորում եմ ձեզ, տանկային բիաթլոնի աշխարհի առաջնությունում հաջող մրցելույթների եւ փոխչեմպիոն դառնալու առթիվ: Մենք բոլորս հպարտանում ենք միջազգային ստուգատեսում ձեր գրանցած բարձր արդյունքներով, ինչը հայկական Զինված ուժերի մարտիկների կողմից զինտեխնիկայի... 13.08.2014 / Նախագահ Սերժ Սարգսյանը շնորհավորական ուղերձ է հղել Թուրքիայի Նախագահ Ռեջեփ Թայիփ Էրդողանին Նախագահ Սերժ Սարգսյանը շնորհավորական ուղերձ է հղել Ռեջեփ Թայիփ Էրդողանին՝ Թուրքիայի Հանրապետության Նախագահի պաշտոնում ընտրվելու կապակցությամբ: «Ձերդ Գերազանցություն, Շնորհավորում եմ Ձեզ Թուրքիայի Հանրապետության Նախագահի պաշտոնում ընտրվելու կապակցությամբ: Մաղթում եմ Ձեզ քաջառողջություն, իսկ Թուրքիայի ժողովրդին` բարեկեցություն եւ առաջընթաց: Ստանձնելով Թուրքիայի Հանրապետության Նախագահի պաշտոնը` Դուք անկասկած ունեք հնարավորություն Ձեր եռանդը ներդնելու մեր կողմից ձեռք...


Հունիսի 21-ը՝ տարվա ամենաերկար օրը, ՄԱԿ-ի կողմից հռչակվել է Յոգայի միջազգային օր, եւ աշխարհի բազմաթիվ երկրներում, այդ թվում նաեւ Հայաստանում այն մեծ ակտիվությամբ է նշվում:


text: Սեպտեմբերի 26, տարվա 269-րդ (նահանջ տարիներին՝ 270-րդ) օրն է։ Տարվա ավարտին մնում է 96 օր։ Դեպքեր 1724 - Երեւանի գրավումը թուրքական բանակի կողմից։ 1880 - Ֆրենսիս Դրեյքն ավարտում է շուրջերկրյա նավագնացությունը։ 1950՝ ՄԱԿ-ի զորքերը Հյուս. Կորեայից ետ են գրավում Սեուլը։ Ինդոնեզիան դառնում է ՄԱԿ անդամ Ծնունդներ 1869՝ Կոմիտաս (Սողոմոն Սողոմոնյան) (մ. 1935) հայ երգահան, երգիչ 1877 - Ալֆրեդ Դենի Կորտո (Alfred Cortot) (մ. 1962) շվեյց. դաշնակահար 1888 - Թոմաս Սթեռնս Էլիոթ, անգլո-ամերիկյան բանաստեղծ, արվեստի տեսաբան, մշակույթի պատմաբան (մ. 1965) 1890 - Լեոն Մելիքսեթ-Բեկը, հայ աղբյուրագետ, հնագետ, բանասեր, թարգմանիչ, բանասիրական գիտությունների դոկտոր, պրոֆեսոր (մ. 1968) 1891 - Շարլ Մյունշ (մ. 1968) ֆրանսիացի դիրիժոր եւ ջութակահար 1897 - Պողոս VI (մ. 1978) Paulus VI, Հռոմի պապ (1963-1978) 1898 - Ջորջ Գերշվին (մ. 1937) (George Gershwin) ամերիկացի կոմպոզիտոր 1944 - Անդրաշ Ադորյան, հունգարական ծագումով դանիացի ֆլեյտահար 1952 - Արամ Իսաբեկյան, հայ նկարիչ, ՀՀ արվեստի վաստակավոր գործիչ 1962 - Մելիսա Սյու Անդերսոն () ամերիկացի դերասանուհի 1967 - Պարունակ Զելվեյան, հայ բժիշկ, գիտնական 1981 - Սերենա Ուիլյամս (Serena Williams) ամերիկացի թենիսիտուհի Մահեր 1868՝ գերմանացի մաթեմատիկոս եւ աստղագետ Ավգուստ Մյոբիուս 1945 - Բելա Բարտոկ, հունգարացի երգահան, դաշնակահար եւ երաժշտագետ-ֆոլկլորիստ (ծ. 1881) 1954 - Գեւորգ Զ Նորնախիջեւանցի 1973՝ իտալացի դերասանուհի Աննա Մանյանի 1990՝ իտալացի գրող Ալբերտո Մորավիա 1998 - Սերո Խանզադյան,հայ գրող, արձակագիր 2008՝ ամերիկացի դերասան, ռեժիսոր եւ գործարար Փոլ Նյուման 2013՝ թատրոնի եւ կինոյի հայ անվանի դերասան Սոս Սարգսյան Տոներ Եվրամիություն Դրոշի օր՝ Էկվադոր Հեղափոխության օր Նոր Զելանդիա Ծանոթագրություններ Արտաքին հղումներ BBC: Այս օրը Այս օրը Կանադայում


text: Ադրբեջանում միասեռ ամուսնության նկատմամբ պետության եւ հասարակության վերաբերմունքը հիմնականում բացասական է։ Այս մասին է վկայում վիճակագրությունը. երկիրն աութսայդերներից մեկն է աշխարհում ԼԳԲՏ համայնքի նկատմամբ հանդուրժողականության հարցում։ Սակայն դա չի խանգարում սիրահար միասեռ զույգերին միասին ապրել։